Die Koekoorlog (Frans: Guerre des Pâtisseries, Spaans: Primera Intervención francesa en México) was 'n oorlog, wat met die Franse intervensie in Meksiko op 16 April 1838 begin het en met die onttrekking van die Franse troepe op 9 Maart 1839 geëindig het. Die tyd tussen die stigting van die Meksikaanse Republiek in 1824 en die Meksikaans-Amerikaanse Oorlog (1846-1848) was onrustig. Daar was baie plunderings en die geplunderdes kon skaars hoop op 'n kompensasie deur die Meksikaanse Republiek. Daarom het buitelandse inwoners van Meksiko dikwels gedraai na die regerings van hul tuislande en het 'n kompensasie vir ervare onreg geëis. Dus was daar 'n Franse bakker in Tacubaya, 'n voorstad van Meksikostad, Monsieur Remontel. Sy bakkery is in 1828 deur plunderende Meksikaanse beamptes verwoes en hy het die Franse koning Louis-Philippe (1773-1850) om hulp gevra. Frankryk het daarop 600 000 peso's as kompensasie vir die vernietigde bakkery geëis en die diplomaat Baron Beffaudis het Meksiko 'n ultimatum gestel.


Pizza Hut is 'n Amerikaanse kitskosrestaurantketting en multinasionale franchise-groep, wat in 1958 in Wichita, Kansas deur Dan en Frank Carney gestig is. Die maatskappy is bekend vir sy Italiaans-Amerikaanse spyskaart, insluitend pizza en pasta, sowel as bykosse en nageregte. Pizza Hut het meer as 17 640 afsetpunte wêreldwyd (2020), wat dit die wêreld se grootste pizza-ketting maak volgens die aantal liggings. Dit is 'n filiaal van Yum! Brands, Inc., een van die wêreld se grootste restaurantgroepe. Hulle spyskaart bestaan onder andere uit pizza, pasta, diepgebraaide hoendervlerkies, slaaie, stokbrood en knoffelbrood. "Inside Pizza Hut's new headquarters in Plano" (in Engels). Wfaa.com. Geargiveer vanaf die oorspronklike op 29 Oktober 2013. Besoek op 10 Maart 2011. Wikimedia Commons het meer media in die kategorie Pizza Hut. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Alexandre Vladimirovich Koyré (Russies: Александр Владимирович Койранский, Taganrog (by die See van Azov), 29 Augustus 1892 - Parys, 28 April 1964) was 'n Franse wetenskapsfilosoof en wetenskaphistorikus van Russiese oorsprong. Sy bekendste werk is From the Closed World to the Infinite Universe uit 1958. Alexander Koyré studeer in Göttingen in Duitsland met Edmund Husserl en David Hilbert, en doseer later aan die Sorbonne, een van Parys se universiteite. Hy het begin met klasse oor Hegel, maar het verder gewerk op die geskiedenis van godsdiens en metafisika. Koyré het later gefokus op Galileo Galilei, Plato en Isaac Newton. Hy kan dus geplaas word binne 'n wyer tradisie van Franse wetenskapsfilosowe soos Leon Brunschvicg, Émile Meyerson, Gaston Bachelard, Jean Cavaillès, Helène Metzger en Georges Canguilhem. Koyré was 'n groot invloed op Europese en Amerikaanse wetenskapsfilosowe soos Thomas Kuhn en Paul Feyerabend. In 1961 het hy die George Sarton-medalje vir sy werk op die gebied van wetenskapgeskiedenis ontvang. 1929: La Philosophie de Jacob Boehme. Parys, Jean Vrin. 1939: Études galiléennes. Parys, Hermann. 1958: From the Closed World to the Infinite Universe.


Ibn Sina of Avicenna (Latyn), voluit Abu Ali Al-Hoessein Ibn Abdoellah Ibn Sina (980 - 1037), was ’n Islamitiese medikus, geoloog, paleontoloog, natuurkundige, sielkundige, wiskundige, wetenskaplike en filosoof van Persiese afkoms. Hy het groot bydraes gelewer op die gebied van Aristoteles-filosofie en die geneeskunde, en het honderde verhandelings geskryf, waarvan sowat die helfte nog bestaan. Van dié werke konsentreer sowat 150 op filosofie en 40 op geneeskunde. Sy bekendste werke is Die Boek van Heling, ’n omvattende filosofiese en wetenskaplike ensiklopedie, en Die Kanon van die Geneeskunde, wat in die Middeleeue die standaardhandleiding was aan baie universiteite. Avicenna word beskou as een van die beroemdste en invloedrykste kenners uit die Islamitiese Goue Era. O'Connor, John J; Edmund F. Robertson "Avicenna". MacTutor History of Mathematics archive.   Nasr, Seyyed Hossein (2007). "Avicenna". Encyclopædia Britannica Online. URL besoek op 2007-11-05.  "Avicenna 980-1037" (in Engels). Hcs.osu.edu. Geargiveer vanaf die oorspronklike op 26 Julie 2012. Besoek op 19 Januarie 2010.


Apep (Grieks: Apophis) was in die Egiptiese mitologie ’n bose god wat as ’n slang of draak uitgebeeld is; hy was die god van donkerte en chaos, dus die teenoorgestelde van Maät (orde en waarheid). Mites oor Apep se gevegte met Ra is tydens die Nuwe Ryk uitgebrei. Omdat almal kon sien die son (Ra) word nie in die lug deur ’n reuse-slang aangeval nie, is geglo het hy net onder die horison gelê. Dit het hom deel van die Doeat (onderwêreld) gemaak. In sommige mites was hy daar vasgevang omdat hy die vorige hoofgod was wat deur Ra omvergewerp is, of omdat hy boos was en daar gevange gehou is. In sommige mites wag Apep vir Ra in die westelike berg bekend as Bachoe, waar die son ondergaan, en soms wag hy vir Ra waar die son opkom. Die groot verskeidenheid plekke waar Apep kon lê en wag, het hom die naam "Wêreldomsirkelaar" besorg. Daar is geglo sy verskriklike brul het die onderwêreld laat dreun.


Millennium Park is 'n nuwe vername burgersentrum in Chicago en een van die stad se belangrike bakens langs die oewer van die Michiganmeer. Die projek maak deel uit van burgemeester Richard M. Daley se ambisieuse idee om Daniel Burnham se oorspronklike Chicago-plan uit die jaar 1909 te verwesenlik. Die beplanning het in Oktober 1997 en die boubedrywighede in Oktober 1998 begin. Die projek is in Julie 2004 voltooi. Millennium Park is op 16 Julie 2004 plegtig ingewy as deel van 'n driedaagse feestelikheid, wat onder meer 'n inwydingskonsert van die Grant Park-orkester en -koor ingesluit het. 300 000 mense het die inwydingseremonie bygewoon. Millennium Park het sedertdien tot een van die mees spoggerige woonbuurte in die stad ontwikkel, en die plaaslike poskode 60602 is deur Forbes as die gewildste in die land aangewys, onder meer danksy nuwe luukse-geboue soos The Heritage at Millennium Park in 130 N. Garland-straat. Nuwe projekte soos Waterview Tower, The Legacy en Momo sal die gewildheid verder verhoog. Die gemiddelde prys vir 'n eiendom het volgens Forbes in 2005 VSA-$ 710 000 bereik.


Willa Holland (gebore 18 Junie 1991) is 'n Amerikaanse aktrise. Sy is bekend vir haar rolle in die rolprente Middle of Nowhere (2008), Legion (2010), Straw Dogs (2011), en Tiger Eyes (2012). 2008: Middle of Nowhere 2008: A Summer in Genoa 2010: Legion 2011: Straw Dogs 2012: Tiger Eyes 2016: Blood in the Water 2019: The Road to Kingdom Hearts III 2012: Arrow 2006: Making the Video Game: Scarface - The World Is Yours 2010: Humanity's Last Line of Defense Willa Holland in die Internet-rolprentdatabasis Willa Holland op Twitter Willa Holland op Instagram


Meng Wanzhou (Chinees: 孟晚舟; gebore 13 Februarie 1972), ook bekend as Cathy Meng, is 'n Chinese sakeleier. Sy is ondervoorsitter van die raad van direkteure en hoof- finansiële beampte van China se grootste privaatmaatskappy, die telekommunikasiereus Huawei wat deur haar vader, Ren Zhengfei, gestig is. Meng word op 1 Desember 2019 by Vancouver Internasionale Lughawe deur die Koninklike Kanadese Berede Polisie op versoek van die Verenigde State gearresteer vir beweerde bedrog teen verskeie finansiële instellings in 'n poging om sanksies teen Iran wat deur die Verenigde State ingestel is, te omseil. Op 28 Januarie 2019 onthul die Amerikaanse Departement van Justisie aanklagte van finansiële bedrog teen Meng. Zhong, Raymond (7 Desember 2018). "Meng Wanzhou Was Huawei's Professional Face, Until Her Arrest". The New York Times (in Engels). Geargiveer vanaf die oorspronklike op 10 Desember 2019. Besoek op 8 Desember 2018. Horowitz, Julia (6 Desember 2018). "Huawei CFO Meng Wanzhou arrested in Canada, faces extradition to United States". CNN (in Engels). Geargiveer vanaf die oorspronklike op 4 Maart 2020.


Basiliscus (Latyn: Flavius Basiliscus Augustus, Grieks: Βασιλίσκος; d. 476/477) was die Bisantynse keiser van 475 tot 476. Hy was ’n lid van die Thraciese Dinastie en het keiser geword nadat keiser Zeno in ’n opstand uit Konstantinopel verdryf is. Hy was die broer van Verina, die vrou van keiser Leo I (457–474). Basiliscus het daarin geslaag om die mag in 475 oor te neem vanweë die ongewildheid van die "barbaar" Zeno. Hy was egter baie ongewild en toe Zeno die mag probeer terugkry, is hy feitlik glad nie teengestaan nie. Hy is gevange geneem en vermoor. Die stryd tussen Basiliscus en Zeno het voorkom dat hulle tussenbeide getree het om die val van die Wes-Romeinse Ryk te keer (in September 476). Basiliscus se suster Verina het besluit om Zeno se bewind omver te werp en hom met Basiliscus se hulp te vervang met haar minnaar, Patricius. Die samesweerders het opstande gereël in die hoofstad teen die Isauriese keiser; Basiliscus het daarin geslaag om drie generaals, Illus, Trocundes en Strabo, sover te kry om die sameswering te steun.


Piet Lindeque (gebore op Winburg, 31 Januarie 1991) is 'n Suid-Afrikaanse rugbyspeler wat vir die Sharks in Superrugby op senter speel. Hy het ook in 2013 vir die Blou Bulle in die Vodacombeker gespeel. SA Rugby profiel Geargiveer 27 Oktober 2013 op Wayback Machine itsrugby.co.uk profiel Hierdie artikel is ’n saadjie. Voel vry om Wikipedia te help deur dit uit te brei.


Pieter Labuschagne (* 11 Januarie 1989 in Pretoria) is ’n rugbyspeler wat tans flank speel vir die Sunwolves in die Superrugbyreeks. Hy het tot in 2014 vir die Vrystaat Cheetahs in die Curriebekerreeks gespeel. Gedurende 2013 word hy deel van die Springbokgroep, maar het nog nie in 'n toets gespeel nie. By die Rugbywêreldbeker in 2019, het hy sy internasionale toets-debuut vir Japan gespeel. "New faces in Springbok squad". Sport 24 (in Engels). 1 Junie 2013. Geargiveer vanaf die oorspronklike op 30 Augustus 2019. Besoek op 22 Julie 2013. Pieter Labuschagne by SARugby.co.za Labuschagne se profiel op itsrugby.co.uk


Justin Johan Basson (*10 Februarie 1994, Kaapstad) is ’n Suid-Afrikaanse rugbyspeler wat tans vir die Cheetahs in Pro14 en die Vrystaat Cheetahs om die Curriebeker speel. Sy gereelde posisie is op slot. Na sy hoërskoolopleiding het Basson by die Blou Bulle-Akademie aangesluit voor die 2013 seisoen. Hy was een van die eerste-keuse slotte vir die Blou Bulle o/19 tydens die onder-19 Provinsiale Kampioenskappe in 2013. Hy was op die veld met hul 37-21 halfeindoorwinning oor die Luiperds o/19 en ook in die eindstryd toe die Blou Bulle as kampioene gekroon is na hulle hul Gautengse teenstanders, die Goue Leeus o/19, in Durban met 35-23 geklop het. SARU spelerprofiel - Justin Basson URL besoek op 29 Mei 2016 "Bulls scoop up schoolboy stars" (in Engels). Geargiveer vanaf die oorspronklike op 1 Desember 2017. SA Rugby: Blou Bulle 37-21 Luiperds URL besoek op 27 Julie 2016 SA Rugby: Goue Leeus 28-11 Pumas URL besoek op 27 Julie 2016 Justin Basson by SARugby.co.za itsrugby.co.uk-profiel


Maurice Gustave Gamelin (20 September 1872 - 18 April 1958) was 'n Franse leërgeneraal. Gamelin word veral onthou vir sy rampspoedige bevel (tot 17 Mei 1940) van die Franse weermag tydens die Slag van Frankryk (10 Mei - 22 Junie 1940) in die Tweede Wêreldoorlog en sy standvastige verdediging van republikeinse waardes. Gamelin is aan die begin van die Tweede Wêreldoorlog, die opperbevelvoerder van die Franse weermag, beskou as 'n leier met 'n besonderse intellektuele vermoë. Selfs in Duitsland word hy gerespekteer vir sy intelligensie en 'subtiele gemoed', hoewel hy deur sommige Duitse generaals as styf en voorspelbaar beskou is. Ondanks dit, en sy bekwame diens tydens die Eerste Wêreldoorlog, het sy bevel oor die Franse leërs gedurende die kritieke dae van Mei 1940 rampspoedig geblyk. Die historikus en joernalis William L. Shirer het die siening voorgehou dat Gamelin tegnieke van uit die Eerste Wêreldoorlog gebruik het om die Tweede Wêreldoorlog te veg, maar met minder energie en stadiger reaksie. Gamelin het in die Eerste Wêreldoorlog met onderskeiding onder Joseph Joffre gedien.


Vir Blues, die musiekstyl, sien Blues. Die Blues (voorheen bekend as die Auckland Blues) is ’n Nieu-Seelandse rugbyspan wat as ’n konsessie aan die Superrugbykompetisie deelneem sedert 1996. Die konsessie sluit Auckland Provinsie en Northland in. In terme van die ITM-beker kom spelers van Northland, North Harbour en Auckland af. Hul tuiswedstryde word gespeel op Edenpark in Auckland. Toe die Nieu-Seelandse Rugbyvoetbalunie (NZRVU) aanvanklik besluit het op die samestelling van spanne vir die Super 12 in 1995, is besluit dat dit onregverdig sou wees indien die Blues-konsessie die provinsiale spanne van North Harbour, Counties Manukau, Northland en Auckland sou insluit aangesien daar soveel All Blacks-spelers vir hierdie unies gespeel het. Indien die Blues dus uit hierdie unies sou bestaan, sou dit in effek ’n All Blackspan wees wat deelneem aan die Super 12. Dit het daartoe gelei dat North Harbour en Northland deur die naaste ander span, die Waikato Chiefs verteenwoordig sou word. Dit het daartoe gelei dat die Blues nie die volle gebied van Auckland Provinsie verteenwoordig het nie omdat North Harbour die noordelike deel van Auckland verteenwoordig.


Patti Clare (gebore 21 September 1958) is 'n Engelse aktrise. Sy is bekend vir haar rolle in die televisiereekse Coronation Street (1960), Torchwood (2006), en Casualty 1909 (2009). 1960: Coronation Street 2006: Torchwood 2009: Casualty 1909 2010: Coronation Street: A Knight's Tale Patti Clare in die Internet-rolprentdatabasis


Die Spaanse Burgeroorlog (Spaans: Guerra Civil Española, Katalaans: Guerra civil espanyola) was 'n burgeroorlog in Spanje wat begin het na 'n staatsgreeppoging deur lede van die leër op die regering van die Tweede Spaanse Republiek. Die burgeroorlog het van 17 Julie 1936 tot 1 April 1939 in Spanje gewoed en is beëindig met die oorwinning van die rebelle en die daarstel van 'n diktatorskap gelei deur die Nasionalistiese Generaal Francisco Franco. Die ondersteuners van die Republiek, of Republikeine (republicanos), het die ondersteuning van die Sowjetunie en Meksiko verkry, terwyl ondersteuners van die Rebellie, ook bekend as Nasionales (nacionales), die bystand van die hoof-Europese spilmoonthede Nazi-Duitsland en Italië verkry het. Die VSA het amptelik neutraal gebly, maar het vliegtuie aan die Republiek en brandstof aan die Francisco Franco-regime verkoop. Spanje het in die eeu voor die uitbreek van die Spaanse Burgeroorlog verskeie burgeroorloë en opstande deurgemaak, uitgevoer deur beide hervormers en konserwatiewes wat mekaar se mag wou onttroon.


Frederik I (7 Oktober 1471 – 10 April 1533) was die koning van Denemarke en Noorweë. Hy was die tweede laaste Rooms-Katolieke monarg van Denemarke; latere konings het Lutheranisme aangehang nà die Protestantse Hervorming. As koning van Noorweë was Frederik uniek in die opsig dat hy nooit die land besoek het en nooit as koning gekroon is nie. Daarom was sy titel "Koning van Denemarke, die Vende en die Gote, verkose koning van Noorweë". Frederik was die jongste seun van die eerste Oldenburg-koning, Christiaan I van Denemarke, Noorweë en Swede. Kort ná sy pa se dood is die minderjarige Frederik in 1482 verkies tot medehertog van Sleeswyk en Holstein; die ander medehertog was sy oudste broer, koning Hans van Denemarke. In 1490, toe Frederik meerderjarig word, is die twee hertogdomme onder die broers verdeel. Toe Hans sterf, het ’n groep adellikes die troon aan Frederik aangebied, maar hy het dit van die hand gewys omdat hy regtens geglo het die meeste Deense adellikes sou lojaal aan sy broerskind Christiaan wees.


Forest Whitaker is 'n Amerikaanse akteur, vervaardiger, en regisseur.


Woronezj-oblast (Russies: Воро́нежская о́бласть, Woronezjskaja oblast) is ’n deelgebied van Rusland. Dit lê in die Sentrale Federale Distrik en die hoofstad is Woronezj. Hierdie artikel is vertaal uit die Engelse Wikipedia Koördinate: 51°03′N 40°09′O / 51.050°N 40.150°O / 51.050; 40.150 Hierdie artikel is ’n saadjie. Voel vry om Wikipedia te help deur dit uit te brei.


Lipetsk-oblast (Russies: Ли́пецкая о́бласть, Lipetskaja oblast) is ’n deelgebied van Rusland. Dit lê in die Sentrale Federale Distrik en die hoofstad is Lipetsk. Hierdie artikel is vertaal uit die Engelse Wikipedia Koördinate: 52°42′N 39°09′O / 52.700°N 39.150°O / 52.700; 39.150 Hierdie artikel is ’n saadjie. Voel vry om Wikipedia te help deur dit uit te brei.


Pierre Varignon (1654, Caen – 23 Desember 1722, Parys) was 'n Franse wiskundige. Varignon was afkomstig uit 'n familie van messelaars. Volgens hom het hy arm groot geword en het hy oor geen erfenis of besittings beskik benewens sy arbeid nie. Varignon het by die Jesuïet Kollege in Caen studeer. Na verdere studie by die Universiteit van Caen het hy sy M.A. in 1682 ontvang. Hy is die volgende jaar as 'n Katolieke priester bevestig. Varignon is vir die eerste keer aan wiskunde blootgestel deur Euclides se werk te lees. Nadat hy Descartes' se La Géométrie gelees het, het hy homself toegewy aan die wiskundige wetenskappe. Varignon het professor van wiskunde geword by die Collège Mazarin in Parys in 1688 en is in dieselfde jaar verkies tot die Académie Royale des Sciences. In 1704 het hy die departmentewle leerstoel by Collège Mazarin beklee en ook professor van wiskunde by die Collège Royal geword. Hy is verkies tot die Berlyn Akademie in 1713 en tot die Royal Society in 1718. Baie van sy werk is in Parys in 1725 gepubliseer, drie jaar na sy dood.


Die Eurasiese rooikat (Lynx lynx) is die grootste rooikatspesie en kan van 81 tot 129 cm lank word. Dit het ’n grys tot rooi pels met swart kolle. Sowat 90% kom in Siberië voor en die res in China en Turkye. Breitenmoser, U., Mallon, D.P., von Arx, M. & Breitenmoser-Wursten, C (2008). Lynx lynx. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 2 Februarie 2008. Hierdie Rusland-verwante artikel is ’n saadjie. U kan help deur dit uit te brei.


Die Nuwe Taiwannese dollar (ISO 4217-kode: TWD), Chinees: 新臺幣 , is sedert 1949 die amptelike geldeenheid van die Republiek China (Taiwan). Die wisselkoers op 1 Desember 2019: 1 EUR = 33,64 TMD – 1 TMD = 0,030 EUR 1 USD = 30,53 TMD – 1 TMD = 0,033 USD 1 ZAR =   2,08 TMD – 1 TMD = 0,480 ZAR Renminbi, die amptelike geldeenheid van die Volksrepubliek China Dollar (verskeie) Wikimedia Commons het meer media in die kategorie Nuwe Taiwannese dollar. Hierdie artikel is ’n saadjie. Voel vry om Wikipedia te help deur dit uit te brei.


Karen Steele (20 Maart 1931 – 12 Maart 1988) was 'n Amerikaanse aktrise. Sy was bekend vir haar rolle in die rolprente Marty (1955), Decision at Sundown (1957), en Ride Lonesome (1959), en in die televisiereeks Star Trek (1966). 1955: Marty 1956: The Sharkfighters 1957: Decision at Sundown 1957: Bailout at 43,000 1959: Ride Lonesome 1959: Westbound 1960: The Rise and Fall of Legs Diamond 1966: Cyborg 2087 1969: A Boy... a Girl 1972: Trap on Cougar Mountain 1959: The Alaskans 1966: Star Trek 1955: The Man Who Tore Down the Wall 1965: McGhee Karen Steele in die Internet-rolprentdatabasis


Ayurveda is 'n alternatiewe medisyne-stelsel met historiese wortels in die Indiese subkontinent. Die teorie en praktyk van Ayurveda is pseudowetenskaplik. Johannes Quack, skrywer van die boek Disenchanting India: Organized Rationalism and Criticism of Religion in India, sê "Gewone lede het my vertel hoe hulle sommige van hierdie pseudowetenskappe beoefen, privaat of as gesertifiseerde dokters, meestal Ayurveda." Die redakteurs van die boek Pseudoscience: The Conspiracy Against Science se "Ayurveda, 'n tradisionele Indiese medisyne, is die onderwerp van meer as 'n dosyn tydskrifte met sommige van hierdie 'vakkundige' tydskrifte wat slegs aan Ayurveda gewy is, ander aan Ayurveda en ander pseudowetenskappe. Die meeste huidige Ayurvedanavorsing kan as 'tandemuiswetenskap' geklassifiseer word, navorsing wat iets wat nie deur wetenskap gewys is om te bestaan nie, as uitgangspunt aanvaar. Ayurveda is 'n lankbestaande stelsel van oortuigings en tradisies, maar die beweerde effekte daarvan is ook nie wetenskaplik bewys nie. Die meeste Ayurvedanavorsers kan net sowel die tandmuis bestudeer. Die Duitse uitgewers Wolters Kluwer het die Indiese vrye toeganguitgewer Medknow in 2011 gekoop en het sy hele vloot tydskrifte verkry, insluitend dié wat toegewy is aan onderwerpe oor pseudowetenskap soos An International Quarterly Journal of Research in Ayurveda."


Chasmanthe bicolor is 'n meerjarige plant en geofiet wat tot die genus Chasmanthe behoort en is deel van die renosterveld. Die plant is inheems aan die Wes-Kaap en kom tussen McGregor en Swellendam voor. Die plant word tot 1.3 m hoog en blom van Junie tot September. Die blomme wissel van oranje na geel per blom. SANBI Redlist Plants of the World PlantzAfrica


Dachau is 'n stad in die Duitse deelstaat Beiere met 'n bevolking van sowat 47 000 in 2018. Die stad is bekend van die Dachau-konsentrasiekamp in Nazi-Duitsland. Hierdie artikel is ’n saadjie. Voel vry om Wikipedia te help deur dit uit te brei.


Satansbos (Solanum elaeagnifolium) is 'n plant en verklaarde onkruid in Suid-Afrika. Dit kom algemeen in die westelike dele van Noord-Amerika asook in Suid-Amerika voor. Satansbos is 'n meerjarige plant, 10 cm tot 1 m in hoogte. Die stingels is met brandnetel-agtige stekels bedek – yl op sommige plante, maar dig op mekaar op ander. Die bare en stingels het donserige hare wat dit 'n silwer of grys voorkoms gee. Die blare is tot 15 cm lank en 0,5-2,5 cm breed. Die plant blom van April tot Augustus. Die blomme het vyf kroonblare wat verenig om 'n ster te vorm. Die blomme het 'n laventelblou of soms bleekwit kleur met vyf geel meeldrade en 'n stamper in die middel. Die plant produseer geel, oranje of rooi bessies wat die hele winter en hou en bruin kleur as dit uitdroog. http://www.netwerk24.com/sake/2015-02-05-satansbos-aussie-kom-leer-hier[dooie skakel] Wikimedia Commons het meer media in die kategorie Satansbos. Hierdie artikel is ’n saadjie. Voel vry om Wikipedia te help deur dit uit te brei.


Sparaxis tricolor is 'n meerjarige plant en geofiet wat tot die genus Sparaxis behoort en is deel van die fynbos en renosterveld. Die spesie is inheems aan die Noord-Kaap en kom op die plato in die Bokkeveldberge rondom Nieuwoudtville voor. Die plant het 'n voorkoms gebied van kleiner as 39 km2 en het van sy habitat afgestaan aan gewasverbouing en indringerplante. http://redlist.sanbi.org/species.php?species=1536-15 http://plantsoftheworldonline.org/taxon/urn:lsid:ipni.org:names:441392-1


Moraea sisyrinchium is 'n plant en geofiet wat tot die genus Moraea behoort. Die spesie is inheems aan die Middellandse See gebied en aanliggende lande. Dit kom in Afghanistan, Albanië, Algerië, Baleariese Eilande, Oos-Egeïese eilande, Egipte, Griekeland, Golf State, Iran, Irak, Italië, Jemen, Koeweit, Korsika, Kreta, Libanon, Libië, Marokko, Oesbekistan, Oman, Pakistan, Palestinië, Portugal, Sardinië, Saoedi-Arabië, Siprus, Sinai, Sirië, Sisilië, Spanje, Tadzhikistan, Tunisië, Turkye-in-Europa, Turkmenistan en die westelike Himalajaberge voor. Diaphane edulis Salisb. Evansia syrtica (Viv.) Klatt Gynandriris littorea Jord. Gynandriris maricoides (Regel) Nevski Gynandriris numidica Jord. Gynandriris sisyrinchium (L.) Parl. Helixyra sisyrinchium (L.) N.E.Br. Iris aegyptia Delile Iris collina Salisb. Iris fugax Ten. Iris involuta Garzia Iris libyca Mattei Iris maculata Tod. Iris maricoides Regel Iris samaritanii Heldr. Iris sisyrinchium L. Iris sisyrinchium var. maculata Fiori Iris syrtica Viv. Iris todaroana Cif. & Giacom. ex S.Pignatti Iris zelantea Parl. Moraea sicula Tod.


Die Katteklouranker (Dolichandra unguis-cati, voorheen bekend as Macfadyena unguis-cati) is 'n vinnig groeiende klimplant wat hoort tot die jakaranda-familie. Dolichandra unguis-cati het semiaanhoudende blare. Stingels is houtagtig en kan tot 20 meter bereik. Dit rank deur middel van klein, dun lugwortels en het donkergroen, teenoorgestelde, tweebladige blare, 3 cm tot 4 cm lank. Die plant produseer blomme gedurende die reënseisoen. Die blomme is geel, het 'n deursnee van 4 cm tot 5 cm en kan alleen of in groepe van 2 of 3 voorkom. Lang primêre wortels strek onder die grondoppervlak en produseer groot knolle van 40 cm tot 50 cm lank. Die vrugte is bruin afgeplatte kapsules van 25 cm tot 95 cm lank. Elke kapsule bevat 100 tot 200 sade. Hierdie plant is inheems aan die tropiese droëwoud van Sentraal-Amerika, Suid-Amerika en die Karibiese Eilande. In hierdie natuurlike gebiede kom dit vanaf seevlak tot meer as 600 m bo seespieël voor waar die reënval 750 mm tot 2400 mm per jaar is. Dit kan indringend word en is wêreldwyd teenwoordig. Dit beïnvloed lae plante van woud-ekosisteme deur vinnig vertikaal en horisontaal te versprei.


Die Septemberbossie (Polygala myrtifolia, ook Augus(tus)bos(sie), blouertjie, heuningblombos, langelier, lankgelede) is 'n klein boom of struik wat groei in 'n verskeidenheid habitatte: woudrande, op dagsome en in sanderige kusstreke. Hulle kom voor vanaf Kaapstad tot in die suide van KwaZulu-Natal. Die Septemberbossie groei vinnig, is immergroen en bereik 'n hoogte van ongeveer 3 meter. Alhoewel dit in gedeeltelike skadu sal groei, verkies dit vol son. Hierdie struik aard goed langs die kus en kan die winde daar trotseer. Dit dien ook as 'n goeie windskerm vir die res van die tuin. Te danke aan die Septemberbossie se netjiese groeiwyse, is dit nie nodig om dit te snoei nie. Takke wat in die pad is kan wel afgesny word sonder om skade aan te rig. Die blomme is rooipers en verskyn in oorvloed in die lente, veral in September, vandaar die Afrikaanse volksnaam "Septemberbossie". Die blomme is gewild onder hommelbye en skoenlappers. Onder gunstige toestande sal volgroeide struike dikwels hulself saai. Hierdie saailinge kan dan in potte oorgeplant word totdat hulle groter is.


Die Sandslangetjie (Ophisurus serpens) is 'n vis (daar word na die vis verwys as 'n paling) wat voorkom in die oos Atlantiese Oseaan, die Indies-Pasifiese area en reg rondom die kus van Suider-Afrika. In Engels staan die paling bekend as die Serpent eel. Hierdie is een van die langste palings - tot 2.5 m. Die lyf is lank en dun en die paling het 'n lang snoet. Die stertpunt is hard en is nie 'n vin nie. Die pektorale vinne is uitkenbaar maar die dorsale en anale vinne is bykans nie sigbaar nie. Die kop en lyf is olyfgroen of bruin aan die bokant terwyl die onderkant ligter is. Daar is 'n ry swart kolletjies op die kante van die paling. Die paling verkies sanderige en modderige areas om in te woon maar hulle is ook al waargeneem tot by 300 m diep. Hulle eet klein vissies en skaaldiere. Die paling versteek sy lyf in die sand en net sy kop steek bo die sand uit. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Kangchenjunga (Nepalees: कञ्चनजङ्घा, Tibettaans: གངས་ཆེན་མཛོད་ལྔ་, Hindi: कंचनजंघा) is 'n berg in die Himalaja wat op die grens tussen Indië en Nepal geleë is. Met 'n hoogte van 8 586 meter is dit die derde hoogste berg van Asië en die wêreld ná Berg Everest en K2. Sedert die toetreding van die Koninkryk van Sikkim is Kangchenjunga die hoogste berg van die Indiese unie. Dit is die mees oostelike berg met 'n hoogte van meer as 8 000 m. Die naam van dié berg is van die Tibettaanse naam afgelei en bestaan uit die vier woorde gangs "sneeu", chen "groot", mdzod "skatkamers " en lnga "vyf", wat as "Die vyf skatkamers van die groot sneeu" vertaal kan word. Die berg word deur die bewoners van die deelstate Sikkim en Darjeeling as heilig vereer. Kangchenjunga is die enigste van die agt-duisende, waar ná die hoofpiek ook drie verdere pieke 'n hoogte van meer as 8 000 m bereik. Die (vermoedelik) gelyknamige vyf pieke van Kangchenjunga is: (en) "Kangchenjunga, India/Nepal".


Marnus Labuschagne (gebore 22 Junie 1994) is 'n Suid-Afrikaans-gebore internasionale krieketspeler wat vir die Australiese krieketspan speel. Op plaaslike vlak speel hy vir Queensland. Hy speel ook tans eersterangse krieket in die Engelse graafskapsreeks vir Glamorgan en in die Big Bash League vir Brisbane Heat. In Augustus 2019 word Labuschagne die eerste krieketspeler wat as plaasvervanger opgebring word vanweë 'n harsingskuddingbesering, toe hy vir Steve Smith vervang. Labuschagne was in 2019 die voorste toetskolwer wat aantal lopies betref. Tydens die jaar behaal hy die vierde plek in die Internasionale Krieketraad (IKR) se ranglys vir toetskolwers, 'n verbetering van 106 plekke op sy vorige posisie. In Januarie 2020 is Labuschagne deur die IKR vereer as die Opkomende Krieketspeler van die Jaar, in Februarie as Australië se toetsspeler van die jaar, en in April as een van die vyf Krieketspelers van die Jaar deur Wisden Cricketers' Almanack. Op 15 Januarie 2021 behaal Labuschagne die 5de toetshonderdtal van sy loopbaan in die vierde en beslissende toets teen Indië op die Gabba in Brisbane en oortref daarmee die legendariese Donald Bradman se rekord vir die meeste toetslopies in sy eerste drie beurte op die Gabba, met 374 lopies teenoor Bradman se 326 lopies.


Swiss International Air Lines AG (kortweg: Swiss) is die vlagdraerlugredery van Switserland wat geskeduleerde dienste bedryf in Europa en vlieg na Noord-Amerika, Suid-Amerika, Afrika en Asië. Sy belangrikste sentrum is Zürich Lughawe (ZRH). Die lugredery is gestig na die 2002-bankrotskap van Swissair, Switserland se voormalige vlagdraer. Swiss is 'n lid van die Star Alliance. Dit is 'n filiaal van die Duitse lugrederygroep die Lufthansagroep, met sy hoofkwartier by Eurolughawe Basel-Mulhouse-Freiburg naby Basel, Switserland, en 'n kantoor op Zürich Lughawe in Kloten, Switserland. Die maatskappy se geregistreerde kantoor is in Basel. Die lugredery gebruik die IATA-kode LX, wat dit van die Switserse plaaslike lugredery Crossair (Swissair se kode was SR) geërf het. Die ICAO-kode is SWR, van Swissair geërf (Crossair was CRX), ten einde internasionale vliegregte te behou. "Swiss, Facts & Figures" (in Engels). Geargiveer vanaf die oorspronklike op 14 Augustus 2009. Besoek op 19 Desember 2010. "Facts and figures". Swiss.com. Geargiveer vanaf die oorspronklike op 1 Maart 2014. Besoek op 6 Desember 2014.


Beloniformes is 'n vis-orde wat hoort tot die klas Actinopterygii. Die volgende families is deel van die orde Beloniformes: Adrianichthyidae Belonidae Exocoetidae Hemiramphidae Scomberesocidae Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika http://fishbase.org Hierdie artikel is ’n saadjie. Voel vry om Wikipedia te help deur dit uit te brei.


Rick Perry (gebore 4 Maart 1950) het vanaf 21 Desember 2000 tot 20 Januarie 2015 as die 47ste goewerneur van Texas, die tweede grootste deelstaat in die Verenigde State van Amerika, gedien. Perry (wat ook 'n Republikein is) is bekend vir sy konserwatiewe oortuigings en glo dat homoseksualiteit verbied moet word. Wikimedia Commons het meer media in die kategorie Rick Perry. Joshunda Sanders, Jason Embry. "Candidates attending more than one church" (in Engels). Austin American-Statesman. Geargiveer vanaf die oorspronklike op 17 Februarie 2012. Besoek op 20 Augustus 2011. "Rick Perry Supports Criminalizing Gay Sex" (html) (in Engels). motherjones.com. Geargiveer vanaf die oorspronklike op 4 Junie 2017. Besoek op 23 Desember 2014. Hierdie artikel is ’n saadjie. Voel vry om Wikipedia te help deur dit uit te brei.


King Kong is 'n spesiale-effekte-fliek uit 1933 wat die rolprentwese een van sy mees blywende ikonografiese beelde gegee het: die reuse-gorilla, King Kong, aan die bo-punt van die Empire State-gebou, wat die vliegtuie probeer wegklap wat hom wil doodmaak. Baie van dié effekte is deur model-animasie bereik. Stop-beweging-fotografie het 'n agttien-duim-model, gemaak van pels, metaal en rubber, lewe gegee. Dit verteenwoordig 'n hoogtepunt in dié soort spesiale effek wat nog steeds die moeite werd is om na te kyk. 'n Latere weergawe van dié rolprent, wat in 1976 deur John Guillermin gemaak is, het die grimeerkunstenaar, Rick Baker, in 'n aappak gebruik. Dit het ook 'n meganiese aap wat ses-en-'n-halwe ton geweeg het en 40 voet die lug in getoring het, gebruik. Dié model het met 'n komplekse hidroliese stelsel gewerk en kon 15-voet-treë gee. Hierdie weergawe van King Kong was egter 'n mislukking by die loket en die mees oortuigende aaptonele was dié van Baker in die kostuums.


Keizō Obuchi (小渕 恵三, Obuchi Keizō, 25 Junie 1937 - 14 Mei 2000) was 'n Japannese politikus wat van 1998 tot 2000 as Eerste minister van Japan gedien het en twaalf keer in die Huis van Verteenwoordigers verkies is. Sy politieke loopbaan het voortydig geëindig toe hy vroeg in 2000 'n ernstige, en uiteindelik noodlottige, beroerte gehad het. Sims, Calvin (Mei 15, 2000). "Keizo Obuchi, Premier Who Brought Stability as Japan's Economy Faltered, Dies at 62". The New York Times. Besoek op November 19, 2016. http://www.economist.com/node/348403 Wikimedia Commons het meer media in die kategorie Keizō Obuchi. Hierdie artikel is ’n saadjie. Voel vry om Wikipedia te help deur dit uit te brei.


'n Vrugteslaai is 'n slaai wat bestaan uit blokkies van allerhande soorte (vars) vrugte. Algemene vrugte in vrugteslaai is onder andere: papaja, pynappel, appel, peer, piesang, nartjie, kiwivrug, spanspek, aarbei en lemoen. Terwyl 'n slaai dikwels as bykos geag word, word 'n vrugteslaai gewoonlik as 'n nagereg of ontbyt geëet. "Watermelon Salad: A Different kind of fruit salad". Watermelon Salad. Geargiveer vanaf die oorspronklike op 23 April 2012. Besoek op 21 April 2012. Barroll, M.L.H. (1913). Around-the-world Cook Book: The Culinary Gleanings of a Naval Officer's Wife. Century Company. p. 178. Besoek op Desember 22, 2017. "Very Basic Fruit Salad" (in Engels). Food.com. 10 Maart 2008. Geargiveer vanaf die oorspronklike op 31 Januarie 2020. Besoek op 21 April 2012. Wikimedia Commons het meer media in die kategorie Vrugteslaai. Geskiedenis van vrugteslaai Hierdie artikel is ’n saadjie. Voel vry om Wikipedia te help deur dit uit te brei.


Ikonografie, 'n afdeling van kunsgeskiedenis, bestudeer die identifisering, beskrywing en die interpretasie van die inhoud van kunswerke: die onderwerp wat uitgebeeld word, die spesifieke samestelling en details wat daarvoor gebruik is, en ander elemente wat van kunsstyl onderskei kan word. 'n Vroeë Westerse skrywer wat spesifiek aandag aan die inhoud van kuns gegee het, was Giorgio Vasari, wie se Ragionamenti, 'n vertolking van die skilderye in die Palazzo Vecchio in Florence, demonstreer dat hierdie werke moeilik verstaan word, selfs deur goed ingeligte tydgenote. Gian Pietro Bellori, 'n 17de eeuse biograaf van eietydse kunstenaars het baie werke beskryf en ontleed. Lessing se studie (1796) van die klassieke figuur Amor was 'n vroeë poging om 'n studie van 'n spesifieke beeld te gebruik om die kultuur te beskryf waarin dit ontstaan het. Ikonografie as 'n akademiese kunshistoriese dissipline het in die negentiende eeu in die werke van kenners soos Adolphe Napoleon Didron (1806–1867), Anton Heinrich Springer (1825–1891) en Émile Mâle ontwikkel, almal spesialiste in Christelike kuns, wat op daardie tydstip vernaamste studieveld was.


Die suidelike superkontinent Gondwana (oorspronklik Gondwanaland) het die meeste van die kratons (landmassas) van vandag se kontinente van die Suidelike Halfrond ingesluit, onder meer Antarktika, Suid-Amerika, Afrika, Madagaskar, Indië, Arabië, Australië-Nieu-Guinee en Nieu-Seeland. Die samepakking van Gondwana was ’n uitgerekte proses wat begin het met die opbreking van die superkontinent Pangea. Verskeie afsonderlike orogene gebeurtenisse het gelei tot die uiteindelike vereniging daarvan 550 miljoen tot 500 miljoen jaar gelede. Dit het die Brasiliano-, Oos-Afrika- en Kuungan-orogeen ingesluit. Die finale stadiums van Gondwana se vorming het met die opening van die Iapetus-oseaan tussen Laurentia en Wes-Gondwana oorvleuel. Dit is in dié tyd dat die Kambriese ontploffing plaasgevind het. Hoewel Gondwana se middelpunt in die laat Paleosoïkum rofweg ooreengestem het met waar Antarktika vandag geleë is (by die verre suide van die aardbol), was die klimaat oor die algemeen matig. Indië bevat omtrent 3% van die wêreld se steenkoolneerslae en die meeste van die steenkool wat ontgin word, is afkomstig van die Gondwana-afsettingsvolgorde in die laat Paleosoïkum. In die Mesosoïkum was die gemiddelde wêreldtemperatuur heelwat hoër as vandag.


Die Australiese nasionale krieketspan (Engels: Australia national cricket team) is die nasionale krieketspan van Australië en word deur Krieket Australië (CA, van Engels: Cricket Australia) bestuur. Dit is die gesamentlike oudste span in toetskrieket, wat hul eerste toets reeds in 1877 teen Engeland gespeel het. Die span speel ook EDI- en T20I-krieket, hulle was deel van beide die eerste EDI, teen Engeland in die 1970/71 seisoen en die eerste T20I, teen Nieu-Seeland in die 2004/05-seisoen, en het ook albei wedstryde gewen. Die span trek sy spelers hoofsaaklik van die spanne wat in die Australiese binnelandse kompetisies speel – die Sheffield Shield, die Australiese tuis-eendagreeks en die Big Bash-liga. Australië is tans (Januarie 2021) derde op die IKR-toetsranglys, derde op die eendagranglys en sesde op die Twintig20-wêreldranglys. Die Australiese krieketspan het al 839 toetswedstryde gespeel, 398 gewen, 226 verloor, 213 het onbeslis en twee gelykop geëindig. Australië is die suksesvolste span in toetskrieket, volgens algehele oorwinnings, wen-nederlaag-verhouding en wenrekord.


Taryn Southern (gebore 16 Julie 1986) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Private High Musical (2008) en Battle Los Angeles (2011), en in die televisiereekse Sorority Forever (2008) en On My Face (2011). 2008: Private High Musical 2011: Battle Los Angeles 2014: Searching for Katie 2018: I Am Human Our American Sweetheart Please Wear Pants 2006: Project MyWorld 2006: The Temp Life 2007: The Heavy Show 2007: Buzz: AT&T Original Documentaries 2008: Sorority Forever 2008: MANTIME with Fran and Ramis 2009: Woke Up Dead 2011: On My Face 2011: The Single Life 2011: Endless Summer 2011: Game for Gamers 2012: Chronicles of a Man Child 2012: Walking in LA 2012: Chug, Plug & Review 2013: Status Updates 2013: Minute Motivations 2013: Why Do Guys 2014: Naked After Dark 2014: Halfway Hitched 2014: Drama King 2014: Room Tour Challenge 2015: Huge on the Tube 2015: The Josh Wolf Show 2015: Party Fun Times with Taryn Yes Vacancy 2009: Blimp Prom 2014: Awkward Family Holiday Dinner 2014: Welcome to Hollywood 2014: Bitches Be Crazy 2014: Everyone Pees in the Ocean 2014: Youtube Music Night 2014: Mr. Right 2014: Habits (Stay High) (Cover Song) 2015: 5 People Never to Sit Next to on a Plane 2015: Change It Up Taryn Southern in die Internet-rolprentdatabasis Taryn Southern op Twitter Taryn Southern op Facebook


Die letter Q, q is die 17de letter van die moderne Latynse alfabet. In Navo se internasionale spellingsalfabet word Q uitgespreek met die woord "Quebec". Hierdie artikel is ’n saadjie. Voel vry om Wikipedia te help deur dit uit te brei.


Suurreën is reën of enige ander vorm van presipitasie wat ongewoon suuragtig is, dus verhoogde vlakke van waterstofione (lae pH). Reën, sneeu, mis, hael or selfs stof wat neerslaan kan suur wees. Suurreën ontstaan gewoonlik wanneer swaweldioksied (SO2), stikstofoksides (NOx), ammoniak (NH3) en ander vlugtige organiese stowwe (VOS) oplos in reënwolke. Stikstofoksides (NOx), is 'n versamelnaam vir giftige stikstofmonoksied (NO) en stikstofdioksied (NO2). Ammoniak en vlugtige organiese stowwe word meestal geproduseer deur die uitlaatgasse van motorvoertuie en die verbranding van swawel- en stikstofbevattende brandstowwe soos steenkool, ru-olie, diesel en petrol. Hierdie stowwe reageer met water om sure te vorm. Die uitwerking van suurreën is skadelik vir plante, waterdiere en selfs infrastruktuur. Sedert die 1970's het regerings dwarsoor die wêreld maatreëls ingestel om die produksie van swaweldioksied in die atmosfeer te verminder. Suurreën kan egter ook natuurlik veroorsaak word deur die vorming van stikstofverbindings deur weerlig, of die vrystelling van swaweldioksied deur vulkaniese uitbarstings. "EPA (VSA)" (in Engels). Geargiveer vanaf die oorspronklike op 23 Mei 2020.


Elvia Allman (19 September 1904 – 6 Maart 1992) was 'n Amerikaanse aktrise. Sy was bekend vir haar rolle in die rolprente Breakfast at Tiffany's (1961) en The Nutty Professor (1963), en in die televisiereeks Blondie (1957). 1940: A Night at Earl Carroll's 1961: Breakfast at Tiffany's 1963: The Nutty Professor 1952: I Married Joan 1953: Where's Raymond? 1957: Blondie 1957: The Lucy-Desi Comedy Hour 1958: Colgate Theatre 1969: The Debbie Reynolds Show Elvia Allman in die Internet-rolprentdatabasis


Advaita Vedanta (Sanskrit: अद्वैत वेदान्त Advaita Vedānta, letterlik "niedualiteit") is ’n skool van Hindoefilosofie en ’n klassieke stelsel van spirituele bewuswording in die Indiese tradisie. Die term "Advaita" verwys na die idee dat slegs Brahman eindelik werklik is; die waarneembare, verganklike wêreld is ’n denkbeeldige verskyning van Brahman – en die ware self, of atman, verskil nie van Brahman nie. Advaita Vedanta se wortels word teruggespeur na die oudste Upanishads. Dit steun op drie teksbronne bekend as die Prasthanatrayi, wat ’n verenigde vertolking gee van al die Upanishads, die Brahma Sutras en die Bhagavad Gita. Dit is die oudste bestaande subskool van Vedanta, wat een van die ses ortdokse Hindoefilosofieë is. Die bekendste voorstander van Advaita Vedanta was die 8ste-eeuse geleerde Adi Shankara. In Advaita Vedanta word geklem gelê op die idee dat moksha (vryheid, bevryding) in hierdie lewe bereik kan word, in teenstelling met ander Indiese filosofieë wat klem lê op moksha ná die dood. Die skool gebruik begrippe soos Brahman, atman, maya (illusie) en dhyana wat in ander Indiese godsdienstradisies aangetref word, maar wend dit op sy eie manier aan vir sy teorieë oor moksha.


Casey Moss is 'n Amerikaanse akteur. Hy is bekend vir sy rolle in die rolprente American Satan (2017) en The Last Champion (2018), en in die televisiereekse Days of Our Lives (1965) en Youthful Daze (2012). 2017: American Satan 2018: The Last Champion 1965: Days of Our Lives 2012: Youthful Daze Casey Moss in die Internet-rolprentdatabasis Casey Moss op Twitter Casey Moss op Instagram


Hierdie artikel handel oor die taal. Vir die etniese groep, sien Igbo (volk). Igbo ([iɡ͡boː] luister (hulp·inligting) Asụsụ Igbo, letterlik: "Igbo-taal") is 'n Niger-Kongo-taal in Wes-Afrika wat deur sowat 18 miljoen mense gepraat word. Dit word deur die Igbo-volk gepraat en is na Engels en saam met Hausa en Joroeba een van Nigerië se amptelike tale. Play media Igbo behoort tot die Benue-Kongo-tale en word – naas ander tale – hoofsaaklik in Suidoos-Nigerië, die gebied van die twee voormalige omstrede republieke Benin en Biafra, gepraat. Igbo is 'n analitiese toontaal met 'n subjek-predikaat-objek-sintaks. "Ethnologue: Languages of the World, Seventeenth edition, Igbo" (in Engels). Ethnologue. Geargiveer vanaf die oorspronklike op 14 April 2020. Besoek op 15 Februarie 2016. Sien gerus Wikipedia se uitgawe in Igbo Wikimedia Commons het meer media in die kategorie Igbo.


James Ephraim Lovelock (Letchworth, 26 Julie 1919) is 'n voormalige onafhanklike wetenskaplike, skrywer, navorser en omgewingskundige. Hy is veral bekend daarvoor dat hy die Gaia-hipotese voorgestel en gepropageer het, waarin hy sê dat die aarde as 'n soort superorganisme funksioneer. Lovelock is gebore in Letchworth Garden City, 'n stad in die Engelse graafskap Hertfordshire. Hy het chemie aan die Universiteit van Manchester studeer en daarna by die Institute for Medical Research in London aangesluit. In 1948 ontvang hy sy doktorsgraad aan die London School of Hygiene and Tropical Medicine. In die VSA het hy navorsing gedoen aan Yale, Baylor Universiteit en Harvard-universiteit. Lovelock het baie uitvindings gemaak, waarvan sommige deur NASA gebruik is vir planetêre navorsing. Terwyl hy by NASA gewerk het, het Lovelock die Gaia-hipotese ontwikkel. Lovelock het in die 1960's by die NASA gewerk aan die Viking-program, wat bestaan uit twee onbemande ruimtevlugte na Mars. Hy het gevind dat die Mars-atmosfeer stabiel is in samestelling, en bestaan uit klein hoeveelhede suurstof, metaan en waterstof, en 'n oorvloed koolstofdioksied.


Chulalongkorn, ook bekend as King Rama V, regerende titel Phra Chula Chom Klao Chao Yu Hua (Thai: จุฬาลงกรณ์; RTGS: Chunlalongkon; 20 September 1853 - 23 Oktober 1910), was die vyfde monarg van Siam onder die Huis van Chakri. Hy was bekend aan die Siamese van sy tyd as Phra Phuttha Chao Luang (พระพุทธเจ้าหลวง, die Koninklike Boeddha). Sy bewind is gekenmerk deur die modernisering van Siam, regerings- en sosiale hervormings en territoriale toegewings aan die Britte en Franse. Aangesien Siam deur Westerse ekspansionisme bedreig word, het Chulalongkorn dit reggekry om deur sy beleid en optrede Siam van kolonisasie te red. Al sy hervormings was daarop gerig om Siam se voortbestaan te verseker in die lig van die Westerse kolonialisme, sodat Chulalongkorn die bynaam verdien het Phra Piya Maharat (พระปิยมหาราช, Die Groot Geliefde Koning). Wikimedia Commons het meer media in die kategorie Chulalongkorn. Hierdie artikel is ’n saadjie. Voel vry om Wikipedia te help deur dit uit te brei.


Die grondtoon van 'n komplekse geluid (soos byvoorbeeld die toon van 'n musiekinstrument) is gewoonlik die laagste frekwensie van die klank wat ontstaan as 'n noot op die instrument gespeel word en is gewoonlik ook die waargenome toonhoogte. Die grondtoon ontstaan gewoonlik deurdat die verskillende klankfrekwensies wat deur die instrument voortgebring word kombineer as som- en verskiltone, en sodoende 'n grondtoon hoorbaar maak. Die kwaliteit van 'n toon word verder gekleur deur die botone. Die grondtoon word ook die eerste harmonie genoem. Die tweede harmonie is gewoonlik die botoon.


Nechen, Nekhen of Hierakonpolis (Grieks: Ἱεράκων πόλις, hierakōn polis, "stad van valke"), was die godsdienstige en politieke hoofstad van Bo-Egipte aan die einde van die Voordinastiese Tydperk (3200-3100 v.C.) en moontlik die begin van die Vroegdinastiese Tydperk (3100-2686 v.C.). Sommige geleerdes meen dit kon duisende jare voorheen al bestaan het. Nechen was die sentrum van die kultus van die god Horus. Een van die oudste tempels in Antieke Egipte is hier gebou ter ere van hom en dit was ’n belangrike plek van aanbidding lank nadat die stad andersins sy belangrikheid verloor het. Die oorspronklike nedersetting op die terrein dateer uit die Naqada I-kultuur van omstreeks 4400 v.C. of selfs vroeër. Op sy hoogtepunt vanaf omstreeks 3400 v.C. het Nechen minstens 5 000 en moontlik tot 10 000 inwoners gehad. Die ruïnes van die stad is oorspronklik teen die einde van die 19de eeu opgegrawe deur die Engelse argeoloë James E. Quibell en Frederick W. Green. Een van die belangrikste artikels wat hier ontdek is, is die Narmer-palet van die eerste farao van die verenigde Egipte, Narmer.


Kaley Cuoco (gebore 30 November 1985) is 'n Amerikaanse aktrise en vervaardiger. Sy is bekend vir haar rolle in die rolprente Virtuosity (1995) en The Wedding Ringer (2015), en in die televisiereekse 8 Simple Rules (2002) en The Big Bang Theory (2007). 1995: Virtuosity 2004: Debating Robert Lee 2007: Cougar Club 2008: Killer Movie 2011: Hop 2011: The Last Ride 2011: 100 Sexiest Videos of All Time 2014: Authors Anonymous 2015: The Wedding Ringer 2015: Burning Bodhi 1999: Ladies Man 2000: Donot Forget Your Toothbrush 2000: Homewood P.I. 2002: 8 Simple Rules 2004: Brandy & Mr. Whiskers 2005: Bratz 2005: Loonatics Unleashed 2007: The Big Bang Theory 2000: Alley Cats Strike 2000: Growing Up Brady 2003: A Life of Laughter: Remembering John Ritter 2004: The Hollow 2004: Crimes of Fashion 2006: Separated at Worth 2007: To Be Fat Like Me 2009: 15 Unforgettable Hollywood Tragedies 2012: Drew Peterson: Untouchable 2012: The Big Bang Theory: Access All Areas 2012: The Big Bang Theory: It All Started with a Big Bang 2015: All-Star Dog Rescue Celebration 2018: The Flight Attendant 2006: Bratz: Genie Magic 2008: The Big Bang Theory: Quantum Mechanics of the Big Bang Theory 2009: The Big Bang Theory: Physicist to the Stars 2009: The Big Bang Theory: Testing the Infinite Hilarity Hyphothesis of the Big Bang Theory 2010: The Big Bang Theory: Take Out with the Cast of the Big Bang Theory 2013: Bratz: Go to Paris the Movie 2014: Aloe Blacc: Can You Do This 2017: Extraordinary: Stan Lee Kaley Cuoco in die Internet-rolprentdatabasis Kaley Cuoco op Facebook Kaley Cuoco op Instagram


St. Louis is 'n groot stad in die sentraal van die Verenigde State van Amerika in die deelstaat van Missouri. In 1904 was St. Louis ook die plek van die 1904 Olimpiese Spele, die eerste Olimpiade wat buite Europa gehou is, en die eerste in Amerika. Die stad is vernoem na koning Louis XIV van Frankryk. Die Missouririvier mond uit in die Mississippirivier hier by St. Louis. Hierdie artikel is ’n saadjie. Voel vry om Wikipedia te help deur dit uit te brei.


'n Estuarium is 'n verbrede, meestal tregtervormige riviermonding, waar soet rivierwater en sout seewater vermeng en brakwater sodoende ontstaan, en waar getyverskille waarneembaar is. Wanneer 'n rivier as 'n stelsel van aftakkings uitmond staan dit bekend as 'n delta. Estuaria is dikwels van groot waarde vir die natuur. Dit bestaan gewoonlik uit baaimodder en bedekte of onbedekte kleibanke wat ryk is aan ongewerwelde diere en onder meer voëls lok. Die volgende is voorbeelde daarvan: Behalwe die deltas waaraan mense gebou het is daar in Nederland nog twee natuurlike estuaria. Dit is die Westerschelde (monding van die Schelde) en die Eems-Dollard (monding van die Eems). Waar daar nou 'n hawegebied is langs die Nieuwe Waterweg van Rotterdam was daar vroeër die natuurlike estuarium van die Maas, waar die Rynrivier sedert die Romeinse tyd uitmond (Waal-Merwede, Nederrijn-Lek). Die Hollandsch Diep en Haringvliet het later estuaria van die Maas en die hooftak van die Ryn geword, maar is inmiddels deur sluise afgesluit van die Noordsee. Die Oosterschelde is die voormalige estuarium van die Schelde.


Dood is die einde van die lewe van 'n organisme. Dit is 'n toestand waar 'n voorheen lewende organisme nie meer groei nie en alle metaboliese en aktiewe lewensfunksies staak (asemhaling, eet, drink, denke, beweging, ensovoorts). Dood kan in verskeie maniere toetree. Omtrent 150 000 mense gaan daagliks oor die wêreld dood. Omtrent twee derdes van hierdie mense gaan as gevolg van hoë ouderdom dood. Die dood kan ook intree as gevolg van siekte, moord of noodlottige ongelukke. Die tyd wanneer mense doodgaan word noukeurig gedokumenteer. Die tyd word aangeteken as die hart nie meer klop nie en die longe vir 'n paar minute nie meer asemhaal nie. Dit kan soms gebeur dat mense bykom, selfs al het die hart al vir 30 minute gestop, soos met 'n naby-verdrinking. As lewensfunksies met masjiene in stand gehou word, word die tyd van dood aangegee as die tyd wat die masjiene gestop word en die persoon heengaan. Die rede van dood is ook belangrik, veral as dit nie as gevolg van hoë ouderdom is nie. Die rede van dood word met 'n outopsie bepaal.


1. FC Kaiserslautern is 'n Duitse sokkerklub uit die stad Kaiserslautern. Kaiserslautern speel in die Fritz Walterstadion, vernoem na die aanvoerder van die Duitse nasionale span wat in 1954 die wêreldbeker gewen het. Kaiserslautern is op 2 Junie 1900 gestig as FC 1900 Kaiserslautern. Die klub was 'n samesmelting tussen Germania 1896 en Fußballgesellschaft 1899. Die klub was van die begin af 'n lid van die Bundesliga en is in 1996 die eerste keer gerelegeer, alhoewel die span in daardie jaar die DFB-Pokal (die Duitse uitklopbeker) gewen het. Duitse sokkerkampioen 1951, 1953, 1991, 1998 DFB-Pokal 1990, 1996 Amptelike klubblad Abseits Guide to German Soccer


Peter O'Toole (2 Augustus 1932 - 14 Desember 2013) was 'n Ierse akteur wat bekendheid verwerf het met sy rol in Lawrence of Arabia. Hy was daarna nog sewe keer genomineer vir 'n Oscar na onvergeetlike vertolkings in Beckett (1964), The Lion in Winter (1968), Goodbye, Mr. Chips (1969), The Ruling Class (1972), The Stunt Man (1980), My Favorite Year (1982) en Venus (2006). Op sy kaggelrak was wel vier Golden Globes, ’n Bafta en ’n Emmy. Katherine of Alexandria (2014) Eldorado (2012) Dean Spanley (2008) Thomas Kinkade's Home for Christmas (2008) Stardust (2007) Ratatouille (2007, stem) Venus (2006) One Night with the King (2006) Lassie (2005) Troy (2004) Hitler: The Rise of Evil (2003) Imperium: Augustus (2003) The Final Curtain (2002) Global Heresy (2002) Joan of Arc (1999) FairyTale: A True Story (1997) The Seventh Coin (1992) King Ralph (1991) Wings of Fame (1990) In una notte di chiaro di luna (1989) High Spirits


Die jaar 1988 was 'n skrikkeljaar wat volgens die Gregoriaanse kalender op 'n Vrydag begin het. Dit was die 88ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 17-24 Januarie – Die vierde Paralimpiese Winterspele word in Innsbruck, Oostenryk, aangebied. 13-28 Februarie – Die 15de Olimpiese Winterspele word in Calgary, Kanada, aangebied. 18 Maart – Die Hugenotetonnel op die N1-hoofweg tussen die Paarl en Worcester (Wes-Kaap, Suid-Afrika) word amptelik geopen. 25 April – John Demjanuk, bekend as "Iwan die Verskriklike" in die Treblinka verdelgingskamp, ontvang 'n doodsvonnis in Israel vir sy oorlogsmisdade tydens die Tweede Wêreldoorlog. 3 Junie – Die Litause hervormingsbeweging Sajūdis word deur bekende persoonlikhede, waaronder wetenskaplikes en kunstenaars, gestig. 3 Julie – Die Amerikaanse Vloot skiet vlug vlug 655 van Iran Air af. 30 Augustus – Die laaste Suid-Afrikaanse magte word uit Angola onttrek. 10 September – Steffi Graf van Duitsland word slegs die derde vrou wat die tennis Grand Slam verower toe sy VSA Ope toernooi wen.


The Lion King (Afrikaans: Die Leeukoning) is 'n bekende geanimeerde musikale dramafilm. Die verhaal speel af in 'n koninkryk van leeus in Afrika en is beïnvloed deur die Bybelse verhale van Josef en Moses, en William Shakespeare se Hamlet. Dit is vervaardig in 1994. By die aanvang van Die Leeukoning word Simba as die pasgebore seun van Koning Mufasa en Koningin Sarabi aan die kykers vertoon. Hy word deur die wyse mandril, Rafiki, gesalf en omhoog bo-op die Leeurots gehou, sodat al die diere van Leeuland hul toekomstige koning kan aanskou. Soos Simba groter word, verander hy in 'n lewendige, weerbarstige en soms selfs 'n verwaande jong welpie, wat glo dat koningskap beteken dat hy van soggens tot saans kan hiet en gebied soos hy luskry. Deur die welpie se naïewe geaardheid tot sy voordeel aan te wend, vertel sy konkelende oom Scar hom van die Olifantbegraafplaas. Hoewel hy vir Simba aanraai om nie soontoe te gaan nie, weet hy verseker dat die jong welpie uit pure nuuskierigheid juis daar 'n draai sal wil gaan maak.


Worms is van die oudste stede in Duitsland aan die Ryn in Rynland-Palts. Die stad is bekend vir sy domkerk wat saam met die domkerke in Mainz en Speyer een van die drie Romaanse keiserdomkerke is. Vanaf 27 Januarie tot 26 Mei 1521 het die keiser van die Heilige Romeinse Ryk, Karel V, die Ryksdag van Worms byeengeroep. Tydens dié geleentheid het Karel V die Duitse hervormer Martin Luther gevra om sy kritiek teenoor die Rooms-Katolieke Kerk en die pous te herroep, maar nadat Luther geweier het, het die keiser met die Edik van Worms hom voëlvry verklaar. Vervolgens is die hervormer deur sy vriende op die Wartburg naby Eisenach versteek, waar hy die Bybel sou vertaal. Worms was een van die Asjkenasiese Jode se hoofsentra in die Middeleeuse Heilige Romeinse Ryk. In 2021 is die drie SchUM-stede Mainz, Speyer en Worms (afgelei van die hoofletters van die Hebreeuse name van die drie stede Sjin (Sj, ש) vir Sjpira (שפירא, Speyer), Waw (U ו) vir Warmaisa (Worms) en Mem (M מ) vir Magenza (Mainz) deur Unesco as wêrelderfenisgebiede gelys.


Die nasionale vlag van Libanon is op 7 Desember 1943 amptelik in gebruik geneem. Die vlag vertoon drie horisontale bane in rooi, wit en rooi met ’n groen seder in die middel van die wit baan. Die teenwoordigheid en posisie van die seder in die middel van die vlag is direk geïnspireer deur die Libanese seders (Cedrus libani) op die berge. Die seder is ’n teken van heiligheid, ewigheid en vrede. Dit is ’n embleem van langlewendheid en het sy oorsprong in talle Bybelse verwysings. Die seder van Libanon word 77 keer in die Bybel genoem, vernaam in Psalm 92:13 wat lui: “Die regverdige sal groei soos ’n palmboom; hy sal opgroei soos ’n seder op die Libanon” en Psalm 104:16 wat lui: “Die bome van die HERE word versadig, die seders van die Libanon wat Hy geplant het.” In sy verwondering oor die seders van Libanon het Alphonse de Lemartine (1790–1869) tydens sy reis na die ooste saam met sy dogter Julie die volgende te sê gehad: “[d]ie seders van Libanon is die oorblyfsels van eeue en natuur, die bekendste natuurlike landmerke in die heelal.


Ashton Sanders (gebore 24 Oktober 1995) is 'n Amerikaanse akteur. Hy is bekend vir sy rolle in die rolprente The Retrieval (2013), Straight Outta Compton (2015), Moonlight (2016), en The Equalizer 2 (2018). 2013: The Retrieval 2015: Straight Outta Compton 2016: Moonlight 2018: The Equalizer 2 2018: Dead Women Walking All Day and a Night 2018: Chloe x Halle: The Kids Are Alright "Ashton Durrand Sanders (@ashtondsanders) • Instagram photos and videos". www.instagram.com. Ashton Sanders in die Internet-rolprentdatabasis


Wladimir Wladimirowitsj Majakofski (Russies: Владимир Владимирович Маяковский, wetenskaplike transliterasie Vladimir Vladimirovič Majakovskij; * 19 Julie 1893 in Bagdadi, goewernement Kutaissi, Russiese Ryk, tans Georgië; † 14 April 1930 in Moskou) was 'n Sowjet-Russiese digter en dramaturg wat as die leidende verteenwoordiger van die Futurisme in Rusland beskou word. As veelsydige kunstenaar het Majakofski naas gedigte ook tonele geskryf waarvoor hy ook die regie behartig het, as akteur in rolprente opgetree en redaksiewerk verrig vir die avantgarde-kunsjoernaal LEF wat hy saam met die digter en kritikus Osip Brik en sy vrou Lilja as 'n literêre platform vir Russiese dadaïsme en konstruktivisme in die lewe geroep het. Majakofski, wat hom ná die afsterwe van sy vader in 1906 in Moskou gevestig het, was aanvanklik 'n entoesiastiese aanhanger van die Russiese Rewolusie en die nuwe Sowjetbewind; sy werk sluit agitprop-plakkate vir die Kommunistiese Party tydens die Russiese Burgeroorlog en die Russiese Staatstelegraafagentskap in. Vanaf die laat 1920's het Majakofski egter begin om openlik kritiek uit te spreek teen negatiewe ontwikkelinge en misstande in die Sowjet-samelewing, veral die toenemende burokrasie, soos beskryf in sy satiries-fantasties-utopiese drama Клоп («Die weeluis», 1929).


Die Organisasie vir Ekonomiese Samewerking en Ontwikkeling (OESO; Engels: Organisation for Economic Co-operation and Development, OECD; Frans: L'Organisation de coopération et de développement économiques, OCDE) is 'n internasionale organisasie van ontwikkelde lande wat 'n demokratiese regeringstelsel en 'n markekonomie in gemeen het. Die OESO is die opvolger van die Organisasie vir Europese Ekonomiese Samewerking (OEES) wat van 1948 tot 1960 bestaan en wat 'n belangrike rol gespeel het in die uitvoer van die Marshall-plan en by die politieke stabilisering van Wes-Europa. Die OESO is gestig met die Paryse ooreenkoms van 14 Desember 1960, wat op 30 September 1961 in werking getree het. Die OESO bestaan uit 38 lidlande, met Engels en Frans as sy voertale, en publiseer gereeld statistiese verslae oor diverse aanwysers soos die Bruto binnelandse produk, bevolking, inflasie ens. Die organisasie se hoofkantoor is in Château de la Muette in Parys, Frankryk. Die OESO het kantore in Berlyn, Meksikostad, Tokio en Washington, D.C. Op 14 Desember 1960 teken 20 lande die OESO-verdrag. Daarna sluit 18 ander lande by die OESO aan.


Die naam gimnastiek, net soos die sport self, is van die ou Grieke afkomstig, maar dit is die Duitsers wat vir die moderne omvang verantwoordelik is. By die Grieke het die belangrikheid van liggaamlike oefeninge 'n hoogtepunt bereik, en in die vyfde en vierde eeu v.C. het hulle veral in Sparta en Athene baie aandag daaraan gegee. In antieke Griekeland is drie programme vir gimnastiekoefening ontwikkel: een vir die handhawing van 'n goeie fisiese toestand, een vir militêre opleiding, en 'n derde as deel van die voorbereiding vir atlete. Die Grieke het geglo dat die eenheid van liggaam en gees slegs behaal kan word deur die deelname aan fisiese oefening. Gedurende die Renaissance het Europa onder die besef gekom van die belangrikheid van liggaamlike opvoeding, danksy die herontdekking van die Griekse en Romeinse beskawings. In die agtiende eeu is dit 'n stap verder gevoer en het liggaamsopvoeding 'n plek in die skool gekry. Uiteindelik het mense soos J B Basedow, J C F Gutsmuths, J H Pestalozzi, F Jahn en A Spiesz 'n heeltemal nuwe inhoud daaraan gegee en is dit vereng tot metodies geordende, doelbewus gekonstrueerde bewegings waarvan die uitvoering voorgeskryf is.


Kategorie 5 kabel, (ook: Cat5 / Cat5e), is 'n gedraaide draadpaarkabel wat ontwerp is om 'n hoë mate van integriteit in elektriese seine te verseker. Baie sulke kabels is onafgeskerm, maar kan ook soms met 'n afskermingskede voorsien word. Die Kategorie 5-spesifikasie is vervang met die Kategorie 5e spesifikasie. Hierdie soort kabel word dikwels gebruik in kabels vir rekenaarnetwerke soos Ethernet en word ook gebruik om baie ander seine te dra soos vir basiese telefoniese dienste. Die oorspronklike spesifikasie vir kategorie 5 cable was in ANSI/TIA/EIA-568-A gespesifiseer, met klassifikaasie in TSB-95. Hierdie dokumente spesifiseer die dienslewering-karakteristieke en toets-benodighede vir frekwensies tot 100 MHz. Kategrie 5 kabels sluit vier gedraaide draadpare in 'n enkele kabelomhulsel in. Sien ook: Gedraaide draadpaar (UTP, STP) Kategorie 6 kabel vir spoed tot 1000Mbps/1Gbps (1000T-base) Cable your own house Geargiveer 25 November 2007 op Wayback Machine - written in 1999 and does have some out of date information. Wiring up Cat 5 Ethernet pinout guide Structured cabling instructions How to create your own Ethernet Cables Wiring telephones over structured cabling Geargiveer 19 November 2007 op Wayback Machine


Korrupsie Korrupsie is 'n vorm van oneerlikheid of kriminele aktiwiteit wat onderneem word deur 'n persoon of organisasie wat 'n gesagsposisie het, dikwels om onwettige voordeel te bekom. Korrupsie kan baie aktiwiteite insluit, byvoorbeeld omkopery en verduistering, alhoewel dit ook praktyke kan insluit wat in baie lande wettig is. Politieke korrupsie vind plaas wanneer 'n kantoorhouer of ander regeringswerknemer in 'n amptelike kapasiteit vir persoonlike gewin optree. Korrupsie kom voor meestal in kleptokrasies, oligargies, narco-state en mafia state. Korrupsie kan op verskillende skale voorkom. Korrupsie wissel van klein gunste tussen 'n klein aantal mense (kleinlikke korrupsie), tot korrupsie wat die regering op groot skaal beïnvloed (groot korrupsie), en korrupsie wat so algemeen voorkom dat dit deel is van die alledaagse samelewingstruktuur, insluitend korrupsie as een van die simptome van georganiseerde misdaad. Korrupsie en misdaad is endemiese sosiologiese gebeure wat in wisselende mate en proporsies in feitlik alle lande op 'n wêreldwye skaal voorkom. Individuele nasies ken elk huishoudelike hulpbronne toe vir die beheer en regulering van korrupsie en misdaad. Strategieë ter bestryding van korrupsie word dikwels onder die sambreel van anti-korrupsie opgesom.


Tsai Ing-wen (Chinees: 蔡英文; pinyin: Cài Yīngwén; gebore 31 Augustus 1956 in Taipei, Republiek China) is 'n Taiwannese politikus en akademikus en beklee sedert 20 Mei 2016 die amp as president van die Republiek China. Sy is die eerste vrou wat tot die amp verkies is, die sewende president van die Republiek China onder die grondwet van 1947, en die tweede president van die Demokratiese Progressiewe Party (DPP), deel van die regerende Pangroenkoalisie. Hierdie artikel is ’n saadjie. Voel vry om Wikipedia te help deur dit uit te brei.


Play media Haïtiaanse Kreools (Kreyòl ayisyen of kort kreyòl, [kɣejɔl]) is 'n Kreools wat deur sowat 7,7 miljoen mense in Haïti op die Karibiese eiland Hispaniola en 'n verdere 2 miljoen wêreldwyd gepraat word. Dit baseer op Frans en is die mees verspreide Kreools. Haïtiaanse Kreools vorm saam met Frans die amptelike tale van Haïti. Sowat 95% van dié land se bevolking praat Haïtiaanse Kreools en 5% Frans. Haïtiaanse Kreools is grootliks op die 18de-eeuse Frans gebaseer met invloede uit Portugees, Spaans, Taino en Wes-Afrikaanse tale soos die Niger-Kongo-tale Wolof, Ewe en Fon. Haïtiaanse Kreools het 'n laer sosiale status as Frans. "Ethnologue: Languages of the World, Seventeenth edition, Haitian Creole" (in Engels). Ethnologue. Geargiveer vanaf die oorspronklike op 26 September 2019. Besoek op 10 Augustus 2019. "Cérémonie de lancement d'un partenariat entre le Ministère de l'Education Nationale et de la Formation Professionnelle et l'Académie Créole" (in Frans). Port‑au‑Prince, Haiti: Government of the Republic of Haiti. 8 Julie 2015. Geargiveer vanaf die oorspronklike op 25 Augustus 2018.


9 Junie is die 160ste dag van die jaar in die Gregoriaanse kalender (161ste in 'n skrikkeljaar). Daar volg nog 205 dae in die res van die jaar. 1604 – In sy laaste konsistorie stel Pous Clemens VIII nog 18 nuwe kardinale aan. 1722 – Pous Innocentius XIII leen die koninkryk van Napels en Sisilië aan keiser Karel IV. 1752 – Die Kroonprinses van Denemarke, 'n Deense skip, lei skipbreuk aan die kus van Mosselbaai. 1882 – Nederlands word as amptelike taal in die Kaapse parlement erken. 1934 – Donald Duck maak sy debuut in die Silly Symphonies-tekenprent The Wise Little Hen. 1940 – Tweede Wêreldoorlog: Pantserbrigade van Erwin Rommel steek die Seine-rivier oor. 1942 – Tweede Wêreldoorlog: Lidici massamoord deur die SS. 1967 – Israel val die Golanhoogland binne. 1967 – Militêre diensplig word verpligtend vir blanke Suid-Afrikaanse mans. 1970 – Koning Hussein het 'n noue ontkoming toe gewapende sluipmoordenaars op sy motorstoet vuur naby sy somerpaleis. 1979 – Die tweede Krieketwêreldbeker begin in Engeland. 1983 – Margaret Thatcher se Konserwatiewe Party wen met 'n oorweldigende meerderheid om haar tweede termyn as Eerste Minister van die Verenigde Koninkryk te verseker. 1983 – Die derde Krieketwêreldbeker begin in Engeland en Wallis. 1989 – Die noodtoestand van drie jaar in Suid-Afrika word verleng. 1990 – 28 Politieke gevangenes word op Robbeneiland vrygelaat, kragtens 'n aankondiging in die parlement deur pres.


Sosiale wetenskap is die tak van wetenskap wat handel oor die studie van menslike gemeenskappe en die verhoudings tussen individue binne dié gemeenskappe. Die term is voorheen gebruik vir die veld sosiologie, die oorspronklike "wetenskap van die gemeenskap", wat in die 19de eeu gevestig is. Benewens sosiologie sluit dit nou ’n verskeidenheid akademiese dissiplines in, soos antropologie, argeologie, ekonomie, linguistiek, sielkunde en politieke wetenskap. Die geskiedenis van sosiale wetenskap het ná 1650 tydens die Verligting begin, toe daar ’n omwenteling in natuurfilosofie plaasgevind en die mens se begrip van wat "wetenskaplik" is, verander het. Sosiale wetenskap het voortgespruit uit die morele filosofie van die tyd en is beïnvloed deur die tydperk van rewolusies, soos die Nywerheidsomwenteling en die Franse Rewolusie. Sosiale wetenskap bestaan uit verskillende takke wat op universiteitsvlak nagevors word. Dié dissiplines word gedefinieer en erken deur die akademiese joernale waarin navorsing gepubliseer word en die verenigings en akademiese departemente waartoe die kenners behoort. Van dié takke het verskeie ondergeskikte dissiplines of takke en die onderskeid tussen hulle is soms vaag. Van die takke is: Antropologie Argeologie Ekonomie Geografie Geskiedenis Kommunikasieleer Linguistiek Opvoeding Politieke wetenskap Reg Sielkunde Sosiologie Robinson, Jane (2005).


Farao is die algemene titel van die konings van Antieke Egipte. Die naam kom van die Egiptiese per 'āa, wat "groot huis" of "paleis" beteken. Die eintlike woord vir koning was nesoet. Gedurende die regeringstyd van Toetmoses III (ongeveer 1479-1425 v.C.) in die Nuwe Ryk, ná die buitelandse regering van die Hyksos gedurende die Tweede Oorgangstydperk, het farao die aanspreekvorm vir ’n koning geword. In die vroeë tydperk het Egiptiese konings tot drie titels gehad: die Horusnaam, die praenomen (nswt-bjtj) en die Nebty-naam (nbtj). Die Goue Horus-naam en nomen is later bygevoeg. In die Egiptiese gemeenskap was godsdiens baie belangrik in die alledaagse lewe. Een van die farao se rolle was om as bemiddelaar tussen die gode en die mense op te tree; hy was dus die godsdienstige en burgerlike leier. Hy het al die grond in die land besit, wette gemaak, belasting ingesamel en Egipte as aanvoerder van die leër teen invallers beskerm. Op godsdiensgebied het hy toesig gehou oor seremonies en die terreine vir nuwe tempels gekies.


Philip Johnson Amerikaanse argitek Skool Internasionale Styl Postmoderne argitektuur Beduidende projekte Glass House, New Canaan, Connecticut (1949) Toekennings en pryse Goue Medalje van die AIA in 1978 Pritzker-prys (VSA) in 1979 Philip Cortelyou Johnson (* 8 Julie 1906, † 25 Januarie 2005) was 'n invloedryke Amerikaanse argitek wat veral vir sy postmoderne ontwerpe bekend staan wat vanaf die 1980's ontstaan het. Johnson het reeds in die 1960's begin wegbeweeg van die puristiese Internasionale Styl en moderne wolkekrabbers met nie-funksionele elemente uit die klassieke boukuns soos suile en boë versier - 'n nuwe benadering tot moderne argitektuur wat hy postmodernisme genoem het. In 1930 het Johnson, wat sy opleiding aan die Harvard Graduate School of Design ontvang het, die Afdeling vir Argitektuur en Ontwerp in die New Yorkse Museum of Modern Art gestig. Vir sy werk as argitek is hy in 1978 met die American Institute of Architects (AIA) se Goue Medalje vereer en was in 1979 die eerste wenner van die Pritzker-prys vir argitektuur. Nadat die National Academy of Design reeds in 1961 geassosieerde lidmaatskap aan Johnson verleen het, is hy twee jaar later as volle lid aanvaar.


Waarneming is die monitering van gedrag, aktiwiteite of inligting met die doel om inligting te versamel, mense te beïnvloed, te bestuur of te rig. Dit kan waarneming van afstand deur middel van elektroniese toerusting insluit, soos geslote kringtelevisie, of onderskepping van elektroniese inligting-oordrag, soos Internetverkeer. Dit kan ook eenvoudige metodes insluit, soos soos die menslike versameling van intelligensie en posondervanging. Waarneming word deur regerings gebruik vir intelligensie-insameling, voorkoming of ondersoeking van misdaad, of die beskerming van 'n proses, persoon, groep of voorwerp. Dit word ook deur misdadige organisasies gebruik om misdade te beplan en te pleeg, en deur ondernemings om inligting oor misdadigers, hul mededingers, verskaffers of klante in te samel. Religieuse organisasies wat belas word met die opsporing van kettery en heterodoksie kan ook waarneming hou.Ouditeurs voer 'n vorm van waarneming uit. Waarneming kan deur regerings gebruik word om mense se privaatheid onregverdigbaar te skend en word dikwels deur siviele regte aktiviste gekritiseer. Liberale demokrasieë kan wette hê wat probeer om die regering en privaat gebruik van waarneming te beperk, terwyl outoritêre regerings selde enige binnelandse beperkings het.


Die Wehrmacht (Duits: [ˈveːɐ̯maxt] luister (hulp·inligting), letterlik: "Weermag") was die naam van die gewapende magte van Nazi-Duitsland van 1935 tot 1946. Tydens die Tweede Wêreldoorlog het die Wehrmacht bestaan uit die Duitse Leër, die mariene (Kriegsmarine), die lugmag (Luftwaffe), en die de facto-Waffen-SS. Voor die opkoms van die Nasionaal-Sosialistiese Duitse Werkersparty (NSDAP) was die term Wehrmacht as 'n algemene term gebruik om na die gewapende magte van die nasie te verwys en gebruik as die "tuisverdediging" van die meer algemene Streitmacht. Daar sou bv. na die Suid-Afrikaanse Leër verwys word as die Südafrikanische Wehrmacht. Artikel 47 van die Weimar Grondwet van 1919 verklaar dat "Der Reichspräsident hat den Oberbefehl über die gesamte Wehrmacht des Reiches" (betekenis: "Die Rykspresident het die opperbevel oor alle gewapende magte in die Ryk"). Ter onderskeiding was die term Reichswehr oor die algemeen gebruik om die Duitse Leër te identifiseer. In 1935 is die Reichswehr hernoem na die Wehrmacht. Na die Tweede Wêreldoorlog en na die Geallieerde besetting van Duitsland is die Wehrmacht ontbind.


Die Protocoleoptera is 'n uitgestorwe suborde van kewers. Dit bevat sewe families in drie superfamilies. Dit bevat geen infraordes nie. Hieronder volg 'n lys van superfamilies en families: †Superfamilie Tshekardocoleoidea (Rohdendorf, 1944) †Tshekardocoleidae (Rohdendorf, 1944) †Labradorocoleoidae (Ponomarenko, 1969) †Oborocoleoidae (Kukalová, 1969) †Superfamilie Permocupedoidea (Martynov, 1933) †Permocupedidae (Martynov, 1933) †Taldycupedidae (Rohdendorf, 1961) †Superfamilie Permosynoidea (Tillyard, 1924) †Ademosyndidae (Ponomarenko, 1968) †Permosynidae (Tillyard, 1924) Family-group Names in Coleoptera (Insecta) - Page 18 Hierdie artikel is ’n saadjie. Voel vry om Wikipedia te help deur dit uit te brei.


New York ([n(j)uː jɔːɹk]) of Nieu-York is 'n deelstaat in die Mid-Atlantiese en noordoostelike streek van die Verenigde State van Amerika met 'n oppervlakte van 141 299 vierkante kilometer en 'n bevolking van sowat 19 miljoen mense, die derde grootste van alle Amerikaanse deelstate ná Kalifornië en Texas. New York grens in die noorde en noordweste aan die Kanadese provinsies Quebec en Ontario, in die ooste aan Vermont, Massachusetts en Connecticut, en in die suide en suidweste aan New Jersey en Pennsilvanië. New York het daarnaas 'n watergrens met Rhode Island. New York Stad, amptelik die City of New York, is die grootste stad van die deelstaat en die Verenigde State en staan bekend as die poort na die Verenigde State waar miljoene immigrante voet aan wal gesit het, en as 'n beduidende finansiële, kulturele, vervoer- en nywerheidsentrum. Dit is vernoem na die 17de eeuse hertog van York en latere koning James II en VII van Engeland en Skotland. Na die gebiede buite die stadsgrens van New York word in Engels gewoonlik as Upstate New York verwys.


Die sendelingposisie of die man-bo-posisie is ’n seksposisie waarin ’n vrou gewoonlik tydens vaginale seks op haar rug lê en ’n man bo-op haar terwyl hulle na mekaar kyk. Dit kan ook vir ander soorte seksuele aktiwiteite gebruik word, soos anale seks. Dit word algemeen verbind met heteroseksuele seks, maar word ook deur paartjies van dieselfde geslag beoefen. Die sendelingposisie is die algemeenste seksposisie vir paartjies, maar word nie as die gunstelingposisie beskou nie. Dit kan gebruik word vir penetrerende seks of vir niepenetrerende seks, soos wanneer die geslagsdele teen mekaar gevryf word, en die penis-vaginale aspek daarvan is ’n voorbeeld van gesig-tot-gesigseks gunstig vir voortplanting. Variasies op die posisie laat wisselende grade van kiltorale stimulasie, diepte van penetrasie, deelname deur die vrou en die waarskynlikheid en spoed van orgasme toe. Die posisie word dikwels verkies deur mense wat die romantiese aspek van vel-tot-velkontak geniet, asook om in mekaar se oë te kyk, te soen en mekaar te liefkoos. Dit word ook beskou as ’n goeie posisie vir voortplanting. Die sendelingposisie gee die man kans om die ritme en diepte van penetrasie te beheer.


Die Middeleeue word rofweg beskou as die tydperk in die Europese geskiedenis tussen 400 en 1500 ná Christus. Die Middeleeue begin in die vyfde eeu n.C met die ineenstorting van die Wes-Romeinse Ryk en die bewindoorname van Wes-Europa deur die Germaanse volke. Bevolkingsafname, teenverstedeliking, invalle en die beweging van mense, wat gedurende die Antieke-tyd begin het, het tot in die vroeë Middeleeue voortgeduur. Barbare, waaronder verskeie Germaanse volke, het nuwe koninkryke gestig in wat ná invalle van die Wes-Romeinse Ryk oor was. Ná die Middeleeue, in die Renaissance-tydperk, het monargieë tot stand gekom en word van die klassieke kulture herontdek (die Middeleeue word as ’n tussenfase ná die val van die Wes-Romeinse ryk teen die einde van die 5de eeu, beskou). In die tyd van 476 tot 800 word die westelike deel van Europa deur die koninkryke wat deur die Germaanse stamme gestig is, oorheers. Die Franke het ’n belangrike rol gespeel omdat hulle die katolieke weergawe van die Christendom aangeneem het en stadig ’n groot deel van Europa verower het. Die Gote was Ariane.


Leon Errol (3 Julie 1881 – 12 Oktober 1951) was 'n Amerikaanse akteur en skrywer. Hy was bekend vir sy rolle in die rolprente We're Not Dressing (1934), The Girl from Mexico (1939), Higher and Higher (1943), en The Invisible Man's Revenge (1944). 1925: Clothes Make the Pirate 1925: Sally 1927: The Lunatic at Large 1930: Only Saps Work 1931: One Heavenly Night 1931: Finn and Hattie 1931: Her Majesty, Love 1934: We're Not Dressing 1935: Princess O'Hara 1939: The Girl from Mexico 1940: Mexican Spitfire 1940: Mexican Spitfire Out West 1940: Pop Always Pays 1941: Hurry, Charlie, Hurry 1941: The Mexican Spitfire's Baby 1941: Moonlight in Hawaii 1941: Never Give a Sucker an Even Break 1941: Six Lessons from Madame La Zonga 1941: Where Did You Get That Girl? 1942: Mexican Spitfire Sees a Ghost 1942: Mexican Spitfire at Sea 1942: Mexican Spitfire's Elephant 1942: Strictly in the Groove 1943: Higher and Higher 1943: Cowboy in Manhattan 1943: Follow the Band 1943: Gals, Incorporated 1943: Mexican Spitfire's Blessed Event 1944: The Invisible Man's Revenge 1944: Babes on Swing Street 1944: Hat Check Honey 1944: Slightly Terrific 1944: Twilight on the Prairie 1945: Mama Loves Papa 1945: She Gets Her Man 1945: Under Western Skies 1945: What a Blonde 1946: Gentleman Joe Palooka 1946: Joe Palooka, Champ 1946: Riverboat Rhythm 1947: Joe Palooka in the Knockout 1948: Joe Palooka in Fighting Mad 1948: The Noose Hangs High 1948: Variety Time 1949: Joe Palooka in the Big Fight 1949: Joe Palooka in The Counterpunch 1950: Joe Palooka in Humphrey Takes a Chance 1950: Joe Palooka Meets Humphrey 1951: Footlight Varieties 1953: Merry Mirthquakes Leon Errol in die Internet-rolprentdatabasis


Lynn Whitfield (gebore 6 Mei 1953) is 'n Amerikaanse aktrise en vervaardiger. Sy is bekend vir haar rolle in die rolprente Eve's Bayou (1997), Head of State (2003), en Madea's Family Reunion (2006). 1996: A Thin Line Between Love and Hate 1997: Eve's Bayou 1997: Gone Fishin' 1997: The Planet of Junior Brown 2003: Head of State 2006: Madea's Family Reunion 2006: Confessions 2008: Kings of the Evening 2011: Mama I Want to Sing 2011: All Things Fall Apart 2012: Battlefield America 2013: King's Faith 2013: Act Like You Love Me 2013: The Dempsey Sisters 2014: Blood Lines 2015: Curveball 2016: Prayer Never Fails 2017: Espionage Tonight 2018: Nappily Ever After 2018: Solace One More River to Cross Woman in Motion 1988: Heartbeat 1994: The Cosby Mysteries 2014: For the Love of Lockwood 2016: Greenleaf 1986: The George McKenna Story 1991: The Josephine Baker Story 1991: A Triumph of the Heart: The Ricky Bell Story 1992: Stompin' at the Savoy 1993: Taking the Heat 1994: State of Emergency 1998: The Wedding 1998: The Color of Courage 1999: Dangerous Evidence: The Lori Jackson Story 1999: Deep in My Heart 2002: Lost in Oz 2004: Redemption: The Stan Tookie Williams Story 2004: The Cheetah Girls 2014: My Other Mother 2016: Ageism in Hollywood Lynn Whitfield in die Internet-rolprentdatabasis


Suid-Afrika het 'n 3-vlak stelsel van onderwys waar leerlinge in 'n primêre skool (laerskool) begin, gevolg deur hoërskool en daarna tersiêre onderwys in die vorm van (akademiese) universiteite en universiteite van tegnologie (die ou technikons). In 2010 was daar 12 3 miljoen leerlinge, 386 000 onderwysers en ongeveer 48 000 skole (8 onderwysers per skool gemiddeld) - insluitend 390 Skole vir Spesiale Behoeftes en 1000 geregistreerde private skole in Suid-Afrika. Amptelik word Graad 1 tot 7 in laerskole aangebied en Graad 8 tot 12 in hoërskole. Op diskresie van die skool kan 'n Graad 0 en 13 ook aangebied word. Skoollewe strek oor 13 jaar - of grade - hoewel die eerste jaar van onderwys, Graad R of "ontvangsjaar", en die afgelope drie jaar, Graad 10, 11 en Graad 12 of "Matriek" is nie verpligtend nie. Baie primêre skole bied graad R, hoewel dit pre-skooljaar kan ook ingevul word by die kleuterskool. Onlangs het groot vordering gemaak is in die bekendstelling van nuwe tegnologie aan die voorheen benadeelde skole.


Guy Standing (gebore 9 Februarie 1948) is 'n Britse professor van ontwikkelingstudies by die Skool van Oosterse an Afrikaniese Studies by die Universiteit van Londen en medestiger van die Basic Income Earth Network (BIEN). Standing is bekend vir sy skrywes in arbeidsekonomie, arbeidsmarkbeleid, werkloosheid, arbeidsmarkbuigsaamheid, strukturele aanpassingsbeleide, en sosiale beskerming. Sy meer onlangse werk fokus op die ontluikende prekariaatklas en die nood aan 'n onvoorwaardelike basisinkomste en deliberatiewe demokrasie. Basisinkomste "Standing, Guy" (in Engels). Library of Congress. Geargiveer vanaf die oorspronklike op 18 Augustus 2019. Besoek op 4 Julie 2014. found: His Population mobility and productive relations, 1984: CIP t.p. (Guy Standing) data sheet (b. 2/9/48) "Professor Guy Standing, Department of Development Studies" (in Engels). School of Oriental and African Studies (SOAS), University of London. Geargiveer vanaf die oorspronklike op 23 Maart 2020. Besoek op 5 Julie 2014. http://www.basicincome.org/bien/aboutbien.html Geargiveer 25 Oktober 2012 op Wayback Machine. Standing, Guy (27 Januarie 2012). "The precariat: why it needs deliberative democracy". openDemocracy.


Spritz (in Venesiaans ook spriss of spris genoem) is ’n Italiaanse alkoholiese drankie wat as aptytwekker bedien word en veral in die noordooste van die land gewild is. Dit word berei van prosecco, ’n bitter likeur soos Aperol (op basis van suurlemoene), Campari (kruie), Cynar (artisjokke) of Martini en sprankelwater. Dikwels word ’n lemoen- of suurlemoenskil en ysblokkies bygevoeg. Spritz het in die 19de eeu gedurende die Oostenrykse bewind in Venesië ingang gevind tot Venesiaanse kroeë en het sy etimologiese oorsprong in die Oostenryks-Duitse term Gespritzter wat na wyn of vonkelwyn met sprankelwater verwys. Die International Bartenders Association (IBA) het die drankie in 2011 amptelik as skemerkelkie gelys onder die naam spritz veneziano. Italian Buddy, 1 Julie 2015: A Venice Icon: everything you need to know about Spritz. Besoek op 28 Mei 2019 The New York Times, 5 Oktober 2010: The Spritz, a Venetian Staple, Is Welcomed Abroad Media YouTube.com: Liquor.com - Curbside cocktails. Venice, Aperol Spritz Good Housekeeping UK: How to make the perfect Aperol Spritz (met videoresep vir Aperol Spritz trifle)


Die sigbare spektrum is die deel van die elektromagnetiese spektrum wat met die menslike oog gesien kan word. Dit word ook sigbare lig of eenvoudige lig genoem. ’n Tipiese menslike oog sal golflengtes van sowat 390 tot 750 nm sien. In terme van frekwensie, is dit ’n band van sowat 400–790 THz. Die spektrum bevat egter nie al die kleure wat die oog kan sien nie; kleure soos pienk, pers en magenta is byvoorbeeld afwesig omdat hulle bestaan uit ’n vermenging van verskeie golflengtes. Baie spesies kan lig buite die "sigbare spektrum" sien soos bepaal deur die menslike oog. Bye en baie ander insekte kan ultravioletlig sien, en dit help hulle om nektar in blomme te vind. Plantspesies wat op kruisbestuiwing staatmaak, se sukses om voort te plant hang af van hul voorkoms in ultravioletlig eerder as hoe kleurryk hulle vir die menslike oog lyk. Die kleure in dié diagram is by benadering. Die spektrum is aaneenlopend, met geen duidelike grense tussen die verskillende kleure nie. Cecie Starr (2005). Biology: Concepts and Applications. Thomson Brooks/Cole. ISBN 0-534-46226-X. Hierdie artikel is vertaal uit die Engelse Wikipedia.


Harley Quinn Smith (gebore 26 Junie 1999) is 'n Amerikaanse aktrise. Sy is bekend vir haar rolle in die rolprente Jay and Silent Bob Strike Back (2001), Clerks II (2006), Tusk (2014), en Yoga Hosers (2016). 2001: Jay and Silent Bob Strike Back 2006: Clerks II 2014: Tusk 2016: Yoga Hosers 2018: All These Small Moments Moose Jaws 2006: An Evening with Kevin Smith 2: Evening Harder 2008: Kevin Smith: Sold Out - A Threevening with Kevin Smith Harley Quinn Smith in die Internet-rolprentdatabasis Harley Quinn Smith op Instagram


Die jaar 1876 was 'n skrikkeljaar wat volgens die Gregoriaanse kalender op 'n Saterdag begin het. Dit was die 76ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad. 15 Januarie – Die eerste koerant in Afrikaans, Di Patriot met C.P. Hoogenhout as redakteur, word in die Paarl uitgegee. 10 Maart – Alexander Graham Bell voer die eerste suksesvolle telefoonoproep uit. 30 Mei – Die Ottomaanse sultan Abdülaziz word uit die weg geruim en opgevolg deur sy neef Murat V. 25 Junie – Slag van Little Bighorn: George Armstrong Custer se laaste geveg. 1 Augustus – Colorado word die 38ste deelstaat van die Verenigde State. Henry James, Amerikaanse skrywer en literê kritikus, verhuis permanent na Engeland.


8 November is die 312de dag van die jaar in die Gregoriaanse kalender (313de in skrikkeljare).


Furtwangen im Schwarzwald is 'n klein stad in die Swartwoud-bergreeks van die Suidwes-Duitse deelstaat Baden-Württemberg met 'n oppervlakte van 82,57 vierkante kilometer en 'n bevolking van 9 192 (soos op 31 Desember 2013). Die stad, wat in administratiewe opsig deel uitmaak van die Swartwoud-Baar-distrik, is die setel van die Hochschule Furtwangen, 'n tersiêre onderwysinstelling, en die Deutsches Uhrenmuseum (Duitse Klokmuseum) met sy internasionaal bekende versameling van Swartwoudklokke. Furtwangen is in die hartland van die Swartwoud geleë, sowat 25 kilometer wes van Villingen-Schwenningen (die administratiewe hoofstad van Swartwoud-Baar) en sowat 27 kilometer oos van Freiburg im Breisgau. Met 'n hoogte bo seevlak tussen 850 en 1 150 meter bo seevlak is Furtwangen die tweede hoogs geleë nedersetting met stadstatus in die deelstaat Baden-Württemberg ná Meßstetten. Die hoogste bergspits Brend (1 149 meter) is noordwes van Furtwangen geleë. Furtwangen se stadsbuurt Neukirch het vanweë sy verruklike ligging in die berglandskap van die Swartwoud en suiwer lug die amptelike status van Luftkurort ('n ontspanningsplek en herstellingsoord wat aan bepaalde vereistes moet voldoen) en is daarnaas 'n gewilde bestemming vir staptoere en wintersport.


Hierdie artikel behandel die wiskundige konsep van konvolusie. Sien konvolusie vir die gebruik in rekenaarwetenskap. In wiskunde, en spesifiek funksionaalanalise, is konvolusie 'n wiskundige bewerking wat twee funksies f en g neem en 'n derde funksie h skep. Hierdie kombinasie stel, in 'n sekere sin, die hoeveelheid oorvleueling voor wat tussen f en 'n omgekeerde weergawe van g bestaan. 'n Konvolusie is 'n soort algemene bewegende gemiddelde, soos wat gesien word wanneer een funksie as 'n aanduidingsfunksie oor 'n interval geneem word. Konvolusie en verwante bewerkings word in baie toepassings van ingenieurswese en wiskunde gevind: In statistiek, soos bo genoem, as 'n geweegde bewegende gemiddelde. In statistiek is die waarskynlikheidsverspreiding van die som van twee toevalsveranderlikes gelyk aan die konvolusie van die twee verspreidings. In optika word baie soorte verdowwing deur konvolusie beskryf. 'n Skaduwee (soos wat byvoorbeeld gevorm word deur jou hand wanneer dit tussen 'n ligbron en 'n tafel gehou word) is die konvolusie van die vorm van die ligbron en die voorwerp wat die skaduwee gooi.


Shaun Henry Tait is 'n Afrikaanse sanger en kitaarspeler. Hy het in 2006 op 14-jarige ouderdom die eerste seisoen van die sangkompetisie Supersterre gewen. Hiermee wen hy 'n platekontrak met Sony BMG en 'n kontantprys van R100,000. Tait was in Brackenfell, Kaapstad gebore en het op nege-jarige ouderdom al met musieklese begin. Shaun Tait, 2007 VAT VYF MUSIEK/SONY Ek Sê Kom Ons Doen Dit!, 2008 VAT VYF MUSIEK/SELECT In Konsert DVD, 2009 VAT VYF MUSIEK/SONY Profiel, TVSA, besoek op 6 Junie 2010. Lys van Suid-Afrikaanse musikale kunstenaars Shaun Tait se amptelike webtuiste Geargiveer 2 Maart 2011 op Wayback Machine Viva La Musica op YouTube Hierdie artikel is ’n saadjie. Voel vry om Wikipedia te help deur dit uit te brei.


Vertaalstudies is ’n akademiese intervakgebied wat die stelselmatige bestudering van die teorie, beskrywing en toepassing van vertaling, tolking en lokalisering behels. As ’n intervakgebied is vertaalstudies baie verskuldig aan die studievelde wat vertaling ondersteun. Dit sluit vergelykende literatuurstudie, rekenaarwetenskap, geskiedenis, taalkunde, filologie, filosofie, semiotiek en terminologie in. Die term vertaalstudies ("translation studies") is gevorm deur James S Holmes, ’n Amerikaanse geleerde wat in Amsterdam werksaam was, in sy artikel "The name and nature of translation studies" (Die naam en aard van vertaalstudies), wat as ’n fundamentele stelling van die vakgebied beskou word. Geskiedkundig was vertaalstudies lank voorskriftelik (vertel vir vertalers hoe om te vertaal), dermate dat daar oor die algemeen nie eers gemeen is dat gesprekke oor vertaling wat nie voorskriftelik was nie, hoegenaamd oor vertaling gehandel het nie. Wanneer vertaalgeskiedkundiges vroeë Westerse denke oor vertaling naspeur, beskou hulle gewoonlik Cicero se kommentaar oor hoe hy vertaling uit Grieks in Latyn gebruik het om sy redenaarsvermoë te verbeter as die begin—’n vroeë beskrywing van wat Hieronimus uiteindelik betekenis-vir-betekenisvertaling genoem het.


London City-lughawe is die kleinste van die vyf lughawens in Londen. Die lughawe is in 1987 geopen en lê in Docklands, in die oostelike deel van die stad, nie te ver van die stadskern af nie. Die lughawe het 'n aanloopbaan van slegs 1650 meter en daar is geen verbindingspaaie nie. Die lughawe hanteer tans ongeveer 3.4 miljoen reisigers per jaar, hoofsaaklik sakereisigers, wat voordeel trek uit die kort afstand tussen die lughawe en die stad. In 'n meningspeiling onder reisdeskundiges, wat in 2014 in opdrag van Private Fly, 'n privaat aanlyn-besprekingsdiens vir lugpassasiers, gedoen is, is 'n landing op dié lughawe as een van die wêreld se tien opwindendste vlugervarings aangewys. "London/City – EGLC". Nats-uk.ead-it.com. Besoek op 2012-04-07. "UK Annual Airport Statistics" (in Engels). CAA. Geargiveer vanaf die oorspronklike op 6 September 2015. Besoek op 19 Maart 2013. "londonnet.co.uk, 14 Mei 2014: London City acclaimed as one of the world's most stunning airport landings. Besoek op 12 Oktober 2014". Geargiveer vanaf die oorspronklike op 28 Junie 2019. Besoek op 16 Augustus 2021.


Die Star Alliance is die wêreld se grootste lugredery alliansie, met sy hoofkwartier in Frankfurt am Main, Duitsland, en word gelei deur Mark Schwab as uitvoerende hoof. Dit is op 14 Mei 1997 gestig, met sy naam en embleem verteenwoordigend van die vyf stigtersrederye. Star Alliance het sedertdien aansienlik gegroei en sy huidige lidrederye sluit in Adria Airways, Aegean Airlines, Air Canada, Air China, Air India, Air New Zealand, All Nippon Airways, Asiana Airlines, Austrian Airlines, Avianca Holdings, Brussels Airlines, Copa Airlines, Croatia Airlines, EgyptAir, Ethiopian Airlines, EVA Air, LOT Polish Airlines, Lufthansa, Scandinavian Airlines, Shenzhen Airlines, Singapore Airlines, Suid-Afrikaanse Lugdiens, Swiss International Air Lines, TAP Portugal, Thai Airways International, Turkish Airlines en United Airlines. Avianca Brasilië, as 'n filiaal van Avianca (wat reeds 'n Star Alliance-lid is), sal by Star Alliance aansluit in die tweede kwartaal van 2014. Die huidige lede vlieg gesamentlik meer as 18 000 daaglikse dienste. Hierdie vlugte bereik 1 269 lughawens in meer as 192 lande, met 'n jaarlikse volume van 637.6 miljoen passasiers.


Fred Wallace Haise (14 November 1933– ) is 'n voormalige Amerikaanse Nasa-ruimtevaarder, vlieënier in die Amerikaanse Marinierskorps en die Amerikaanse Lugmag asook toetsvlieënier. Hy is een van slegs 12 mense wat na die maan gevlieg het sonder om te land. Hy was veronderstel om die sesde persoon te wees wat op die maan te loop as deel van Apollo 13-missie maar weens tegniese probleme het hulle nie 'n maanlanding gedoen nie. Hy sou deel gewees het van Apollo 19 maar die missie is gekanselleer. Hy was ook deel van die rugsteunspanne vir Apollo 8 en Apollo 11. Hy was deel van die ruimtependeltuig-program. Hy tree uit Nasa se diens in 1979. Hy was gewerf as deel van Ruimtevaardergroep 5. Wikimedia Commons het meer media in die kategorie Fred Haise. (en) Fred Haise in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Die Airbus A350 XWB is 'n familie van langreik, twee-enjin wyerompstralervliegtuie wat ontwikkel en gebou word deur die Europese vliegtuigvervaardiger Airbus. Die A350 is die eerste Airbus waarvan beide die romp- en vlerkstrukture hoofsaaklik van koolstofveselversterkte polimeer gemaak word. Dit kan 250 tot 350 passasiers in 'n tipiese drieklassitplekuitleg vervoer, of met sitplek vir 'n maksimum van 440-550 passasiers, afhangende van die variant. Die A350 is oorspronklik bedink in 2004 as 'n grootliks nuwe ontwerp, maar met 'n romp wat op die A330 gebaseer is. Dit is afgekeur deur meeste voornemende kliënte. Airbus het die vliegtuig herontwerp en dit herdoop na die A350 XWB (ekstra wyeromp). Airbus het gesê dat dit meer brandstofdoeltreffend sal wees as die mededingende Boeing 787 Dreamliner en die bedryfskoste tot 8% laer. Die bekendstellingskliënt vir die A350 was Qatar Airways, wat 80 vliegtuie van al drie variante bestel het. Ontwikkelingskoste word geprojekteer te wees € 120 miljard (VS$ 150 miljard of £ 100 miljard). Teen 31 Mei 2015 het Airbus bestellings vir 780 vliegtuie van 40 verskillende kliënte oor die wêreld ontvang.


Die Wes-Indiese nasionale krieketspan (Engels: West Indies cricket team) is die nasionale krieketspan van Wes-Indië. Die span staan bekend as die Wes-Indiese Eilande of, in die omgangstaal, die Windies, met die bynaam Men in Maroon (“Manne in maroen”). Dit is ’n multinasionale krieketspan in ’n sportkonfederasie wat die onafhanklike lande Antigua en Barbuda, Barbados, Dominica, Grenada, Guyana, Jamaika, St. Kitts en Nevis, St. Lucia, St. Vincent en die Grenadine en Trinidad en Tobago, asook die oorsese gebiede Amerikaanse Maagde-eilande Anguilla, Britse Maagde-eilande, Montserrat en Sint Maarten verteenwoordig, In die meeste van hierdie eilandstate is krieket die nasionale sport, hetsy de facto of de jure. Vervolgens gebruik die Wes-Indiese krieketspan nóg een van die lande se volksliedere, nóg een van hul vlae as ’n verteenwoordigende simbool; pleks daarvan gebruik die Wes-Indiese nasionale krieketspan sy eie vlag – dié van Krieket Wes-Indië – en lied. In internasionale krieket is daar net twee ander spanne wat meer as een krieketnasie verteenwoordig: Engeland (vir beide Engeland en Wallis) en Ierland (vir beide die Republiek Ierland en Noord-Ierland).


Thyreophora ("pantserdraers", dikwels "gepantserde dinosourusse" genoem) was ’n subgroep van die ornitiskium-dinosourusse. Hulle was gepantserde, plantvretende diere wat van die Vroeë Jura tot aan die einde van die Kryt-periode bestaan het. Hulle is gekenmerk deur skildagtige panters wat in longitudinale rye gerankskik was. Primitiewe vorme het plate, of osteoderma, gehad en die lateres ingewikkelder strukture, insluitende skerp punte en plate. Die meeste het ’n relatief klein brein vir hul liggaamsgrootte gehad. Thyreophora sluit bekende superfamilies/subordes soos Ankylosauria en Stegosauria in, sowel as minder bekende groepe. In albei eersgenoemde groepe was die voorpote baie korter as die agterstes, en dit is veral opmerklik in die stegosouriërs. Die twee hoofgroepe van Ankylosauria is Ankylosauridae en Nodosauridae. Die volgende indeling volg hoofsaaklik dié van Butler et al., 2011, en Thompson et al., 2011. Thyreophora Emausaurus Scutellosaurus ?Tatisaurus Thyreophoroidea Scelidosauridae ?Bienosaurus ?Lusitanosaurus Scelidosaurus Eurypoda Ankylosauria Ankylosauridae Nodosauridae Stegosauria Huayangosauridae Stegosauridae Richard S. Thompson, Jolyon C. Parish, Susannah C. R. Maidment and Paul M. Barrett (2011). "Phylogeny of the ankylosaurian dinosaurs (Ornithischia: Thyreophora)".


Odin of Wodan word dikwels beskou as die Oppergod in die Germaanse godsdiens. Hy is ook onder die volgende Noord-Germaanse name bekend: Oudnoors: Óðinn, Sweeds en Deens: Oden. Wes-Germaanse name van hierdie God is Weda (Oud-Fries), Woden (Angelsaksies en Oudsaksies), Wodan (Oud-Frankies), Wuodan (Alemannies), Wotan of Wothan (Germaans) en Guodan (Lombardies). In Afrikaans, Nederlands, Engels, Sweeds, Noors en Deens is 'Woensdag' na hierdie god vernoem. In Duits was Woensdag aanvanklik ook bekend as 'Wotanstag', maar onder invloed van die Christelike Kerk het dit uiteindelik 'Mittwoch' (Midweek) geword. Die woord weet (weten) is verwant aan die naam Wodan (van Oudgermaanse Watanaz). Die naam Wodan as Oppergod van ons voorouers was algemeen bekend in Wes-Europa, maar in Noord-Europa was hy meer bekend as Odin. Wodan/Odin woon in Gladsheimr maar ook soms in Valaskjálf vanwaar hy die hele wêreld kan sien. Ook beskik hy oor ’n spesiale saal (hal) bekend as die Walhalla.


SVA Bad Hersfeld is 'n sokkerklub uit Bad Hersfeld in die deelstaat Hesse in Duitsland. Benewens sokker, het die klub ook 'n afdeling vir brennbal, die Duitse weergawe van 'n tradisioneel Skandinawiese spel. Asbach is 'n dorpsdeel van Bad Hersfeld wat voorheen 'n onafhanklike dorp was. Die klub het sy oorsprong uit 'n groep jeugdiges wat in 1911 vriendskaplike sokkerwedstryde begin speel het. Twee klubs is later uit die groep gevorm: Spielvereinigung Asbach en Sportverein Germania Asbach. As gevolg van die Eerste Wêreldoorlog is beide klubs egter ontbind. Teen 1922 is 'n nuwe sportklub weer gestig, maar dit het slegs gimnastiek en atletiek aangebied. Die huidige klub is uiteindelik op 5 Augustus 1928 gestig. Die klub het vir die grootste gedeelte van sy bestaan in die skadu van sy buurman SG Hessen Bad Hersfeld gespeel. In 1992 het dinge egter verander met promosie na die Landesliga, terwyl SG Hessen Bad Hersfeld gerelegeer het. Die klub is sedertdien die topklub in Bad Hersfeld. Amptelike klubwerf


.gh is die Internettopvlakdomein vir Ghana. Lys van Internettopvlakdomeine ISO 3166-2:GH IANA se whois-inligting vir .gh AfriDNS - Inligting oor Afrika se topvlakdomeine